Belaunaldi baten obsesioak lotuz | EIBZko liburutegia\nBelaunaldi baten obsesioak lotuz\n2013/10/02 -n Amaia-kargitaratuta\nIgor Susaeta / 2013-10-02 / 697 hitz\nJoxean Agirrek literatura «amablea» egin du ‘Adiskide bat nuen’-en, narratzaile beraren hiru istorio txirikordatuz.\nEgiten duen literatura arranditsua ez dela uste du Joxean Agirrek (Azpeitia, 1949). Ez dela letra larriz idazten dena, hotsandikoa. «Amablea da, pretentsio izugarririk gabekoa…». Umore tonua eransten dio, gainera. Baina Xabier Mendiguren editoreak argi utzi nahi du egileak ez duela txantxarik egiten Adiskide bat nuen (Elkar) eleberriaren 182 orrialdeetan: «Irriño bat pizten du bere etengabeko maltzurkeria txikiekin, jokoekin eta ironia ukituarekin». Narratzaile protagonistak hiru kontakizun garatzen ditu, eta horiek txirikordatuz osatu du nobela. «Urrutitik bada ere», liburuarekin bere belaunaldiari gorazarre egiten diola sumatzen dela iruditzen zaio Agirreri. «1968ko Maiatzean edo Burgosko epaiketan 20 bat urte genituenon obsesio nagusiak edo errotuenak politika eta sexua izan direla uste dut». Eta obsesio horiek lotu ditu.\nAurreneko kontakizunean, narratzaileak Garibaldi bere lagunak talde klandestino batean egindako ibilbidea kontatzen du, eta erbesteaz ere mintzo da. «Gaur egun sexualitateaz daukagun ikuspegiaren parodia bat-edo da bigarrena». Hirugarrenean, azkenik, emakume bat agertzen da, eta ezinezko amodio bati buruzko istorioa da. «Nire aurreko nobeletan ere agertzen da gai hori. Jada utzi egin beharko dut; adinaren kontua-edo izango da», aitortu zuen atzo Agirrek umorez aurkezpenean.\nGaribaldiren eta literatura irakasle-narratzailearen arteko adiskidetasunari buruzkoa da liburuan pisu handiena duen kontakizuna. Idazleak pentsatzen du klandestinitatea «oso gai erosoa» dela literatura egiteko. «Arriskua dauka, abentura, suplantazioa… Elementu horiek oso baliagarriak dira». Umorez baliatu ditu Agirrek, esperientzia pertsonal batetik abiatuta. Izan ere, Parisen ikasle zegoela, 1969aren bueltan, ezagutu zituen erbestean zeudenak; batez ere ETAkoak. «Igande arratsaldeetan-eta beren ekintzak eta balentriak modu exajeratu batean kontatzeko ohitura zuten; umorez, gezurrak egiekin nahastuz-eta… Bahiketa bat egin zuten garai hartan, eta bahiketaren bertsioak aditzen zenituen, nola ihes egin zuten, nola harrapatu… Pelikula komiko bat egiteko moduko gauzak ziren».\nIzan ere, «gauza tragikoenei ere, gerrako kontu tristeenei ere, bizitzako tragediari», literaturan ikuspegi positibo bat emateko joera egon dela iruditzen zaio Agirreri. «Txekiarrek-eta bereziki egin dute». Eta Bohumil Hrabal aipatu du: «Ipuin batean kontatzen du munduko basakeriarik handiena, baina umore ukitu batekin beti». Halere, ez du adierazi nahi tragediak eta gauza gordinenak beti konta daitezkeenik umorez. «[Augusto] Monterrosok kontatzen zuen [Ernesto] Sabato oso umoretsua zela, harik eta Argentinako torturatuen lekukotzak biltzen hasi zen arte. Gizona aldatu egin omen zen orduan. Muga bat dago. Ezin da beti tragediarekin umorea egin».\nErbesteaz, klandestinitateaz, mintzatzeko, Claudio Magris idazle italiarrak bere pare bat liburutan kontatzen duen istorio bat — «Trieste ondoko Monfalcone herriko langileena»— erabili du makulu modura, «polita delako». «1946an hango 2.500 langile joan ziren Titoren Jugoslavian sozialismoa eraikitzen laguntzeko, eta handik urte gutxira Titok SESBekin hautsi zuenean, langile haiek Stalinen alde egin zuten. Hortaz, Adriatiko itsasoko gulag batera bidali zituzten gehienak; alegia, historiako heroi zirenak galtzaile bihurtu zirela denbora gutxian. Garibaldi eta haren lagunak ere, neurri batean behintzat, lekuz kanpo eta orduz kanpo borroka egindakoen zerrendan sartzen ditugula esan nahi nuen».\nGaribaldiren eta narratzailearen arteko harremana dikotomia bat egiteko aprobetxatu du, kontakizunari hari bat emateko. «Militanteak men egiteko duen gaitasunaren eta intelektualaren duden arteko dikotomia da». Hala kontatuta, nobela politiko bat dirudi, baina egileak ez du uste halakoa denik. «Beste kontakizunek etengabe arintzen dute». Horretarako, anekdotak, gertaerak, oroitzapenak eta beste baliatu ditu.\n«Sinplea» da bigarren kontakizuna. Narratzailearen emazteak izena emango du sexualitateari buruzko ikastaro batean, eta sexualitatea lantzeko entrenatzaileak aginduta, oso ariketa gogorrak eramango ditu etxera, exigenteak. «Narratzaileak pena ere ematen du, gauero dauka-eta zera handi bat». Agirreren irudiko, sexu harremanetan eta bikote harremanetan izandako aldaketaren lekuko izan dira bere belaunaldikoak. «Daukadan inpresioa da lehen kolektiboagoa zela sexu askatasunaren aldeko borroka. Denok nahi dugu maitatuak izan, baina denok nahi dugu aske izan. Bikotekide guztiek elkarrengana jotzen dute, baina aldi berean ihesean dabiltza». Eta datu bat eman du: «Europako herrialde gehienetan bikote banatuak askoz ere gehiago dira banatugabeak baino».\nLiburuko «parterik arinena» da ezinezko amodioarena. «Ez du ez hanka ez buru, baina narratzaileari buruan sartzen zaio, eta bere adinari buruz-eta gogoeta egiteko balio duen gaia da».\nErritmo geldoa erabili du Agirrek, aurreko liburuetan moduan, eta narratzailea dezentetan bere alter ego-a dela aitortu du. «Badakit zailagoa dela beste narratzaile batzuk erabiltzea, baina erraz funtzionatzen du horrela» Irribarre batekin irakurtzeko moduko nobela dela adierazi zuen Mendigurenek atzo. Agirrek ez zion ezetz esan, eta zera gehitu zuen, gainera: «Monterrosok esaten zuen umorea lotsatiok defendatzeko daukagun tresna bat dela».\nKategoria Berria egunkaria, Liburua, etiketak 2013, Adiskide bat nuen, Berria, Elkar, Joxean Agirre, Liburua by Amaia. Gorde lotura.


Danielle Unhassobiscay - Mintzoak - Ipar Euskal Herriko ahozko memoriaren ataria\nDanielle Unhassobiscay,1955eko uztailaren 26an sortua, Behorlegiko Intxazendaga etxean, laborari familia batean hazi da anaia (Manex) eta ahizpa (Marie-Pierre) gazteagoez inguraturik.\nHerriko eskola publikoko aulikak higatu ondoren (1960-1967), eskolatzea Donibane Garaziko Zitadelako kolegioan jarraitzen du, eskoliosi azkar batek lehen mailatik aitzina egonaldi luzeak Lacanauko Le Moutchic medikuntza eta eskolatzen zentroan egitera behartzen du.\nOndotik Marracq lizeoan ibili (1971-1974) eta euskal herritar engaiatu ibilaldia abiatzen du.\nFamilia eta sozial ekonomiako BTS bat Tarbesen lortu (1974-1976) eta irakaskuntza lehen esperientzia bat burutu ondotik (Nérac -1976tik 1978ra- eta Hendaiako lizeoetan -1978tik 1980ra-), lanbideko lizeoko irakasle konkurtso eta formakuntza nolabait behartzen dute herritik joatera eta bertan 1981ean baizik ez da betirako plantatuko.\nGeroztik Hendaiako lanbide lizeoan (1981-1987) eta ondotik Baionako Paul Bert-en irakasten du erretreta 2017an hartu arte.\n1981etik beretik, Daniellek bere ama hizkuntzaz osoki berriz jabetzeko beharra sentitzen du: AEK-ko alfabetatze klaseetarako izena ematen du (1981-1983) eta, ondotik, Bayonne-Université Bordeaux Montaigneko euskal ikasketen departamenduan (1983-1987) lizentzia bat lortzeko.\n1984an, Jose Luis Turillas « Pepu » euskal errefuxiatu politikoaren ezagutza egiten du. Jon haien semea 1987an sortuko da eta Ana, alaba 1989an.\nKlandestinitatera bultzatzen duen familia buruaren legez kanpoko egoerak familiako bizi berezia eramatera behartzen ditu, azken hau 2000an atxilotu eta 7 urteko presondegiratze garai bat frantses eta espainol presondegietan iragan eta frantses lurraldean bizitzeko 5 urteko debeku garaia pasatu arte. Danielle Unhassobiscayren bizi historia, ipar Euskal Herriak 1970 hamarkadatik hona ezagutu testuinguru sozial, politiko eta kulturalean osoki kabitzen da.\n1 309 309 - Danielle Unhassobiscay 2017-12-13 1:38:50 Angelu Terexa Lekumberri\n1 Aurkezpena eta eskola. Behorlegi 1950 urteetan. 0:05:35


Olagarroari gorazarre — Turismoa Zumaia\nZumaiak duen berezitasunik nabarmenena geologikoa da: harraldea. Eta olagarroari zuloz jositako ezkutalekuak gustatzen zaizkionez, babesteko, ingurune aproposa aurkitu du gure harraldean.\nGainera, Zumaiako herriak gosetea bizi izan zuen garaian, irtenbidea harraldean arrantzatutako itsaskiak izan ziren, gaur egun Deba-Zumaia Biotopo babestua den marearteko zabalgunean, hain zuzen (Geoparkeako marearteko zabalgunea inguruetako bakarra da). Horregatik, Zumaiaren eta olagarroaren arteko lotura estua da, eta herriko ikurretako bat bihurtu da olagarroa. Hala, egun berezia eskaintzen zaio, irailean (eta bisita gidatu interesgarri bat urte osoan).\nFestaz eta ekitaldiz betetako eguna izaten da Olarro Eguna, eta estropadak, herri bazkaria, musika, jolasak, lehiaketak, eta nola ez, jatekoa antolatzen dira. 750 kilo pasa olagarro erabiltzen dira egun berezian prestatzen diren pintxoetarako eta bazkarirako. Horietatik 650 olagarro kilo egosi pintxoetarako erabiltzen dira, eta gainontzeko 100 kilo olagarro gordin herri bazkarirako.\nJaki preziatua prestatzeko dauden hamaika errezeten artean, olagarro zopa da berezienetakoa. Olarro Egunean dastatzeko aukera izango duzu, baina etxean ere presta dezakezu errezeta hau jarraituz gero. Ea Zumaiako zaporea ematea lortzen duzun!\nOlagarro lehorra txikitu eta ur asko duen ontzian sartu bezperan. Iragazi ondoren, gorde alde batetik bezperako ura (zopa egiteko erabiliko da) eta bestetik, olagarroa.\nEbaki ogia xerra meheetan, eta gorde ezazu.\nMoztu baratxuria, tipula eta porrua dado txikietan eta salteatu 4-5 minutuz su baxuan kazola batean olio zorrotada batekin.\nBarazkiak gorrituta daudenean, gehitu olagarroa ondo xukatuta eta egosi barazkiekin batera 25-30 minutuz su suabean.\nGehitu ardoa eta pattarra, piperrautsa, tomate saltsa eta ogia. Bota aurrez gordetako ura eta egosi su eztian ordubetez. Gatza bota eta perrexil xehatu pixka bat gehitu. Zerbitzatzeko prest duzu.\nUtzi tentakuluek harrapa zaitzaten!


ERAKUSKETA: MARRAZKILARIAK GERRAN\n2018/06/02 - 2018/10/14\nEkainaren 2an, goizeko 11:30etan, erakusketa berri bat inauguratu eta kongresu bat ospatuko da Enkarterrietako Museoan.\n“Marrazkilariak gerran. 1936-1939” izeneko erakusketak, Gerra Zibilean Bizkaian emandako gertakizunak irudikatu zituzten ilustratzaileen lana aurkeztuko du. Erakusketaren komisarioak Aline Soberon eta Txema Uriarte dira. Sarrera librea izango da.\nEgun berean, “Gerra Zibila Enkarterrin” izeneko kongresua ospatuko da. Bertan gerraren aspektu ezberdinak Enkaterriko herrietan zentratuz landu dituzten ikerlariek hitzegingo dute. Kongresuan parte hartzeko aldez aurretiko izena-ematea ezinbestekoa da: enkarterrimuseoa@bizkaia.eus / 94 650 44 88.\n<< Urt. Mar. >>


Ez dago berrikuntzarik Hiriko eta Epsilon kasuetan | LAB SINDIKATUA\nZerbitzu Publikoak Eusko Jaurlaritza Ez dago berrikuntzarik Hiriko eta Epsilon kasuetan\nEz dago berrikuntzarik Hiriko eta Epsilon kasuetan\nLABek argi esan nahi du ez duela inongo berrikuntzarik sumatzen Hiriko eta Epsilonen eman den kudeaketa publikoan. Berriro ere agerian geratzen da gobernu baten kudeaketa eredua, diru publikoa esku pribatuetara pasatzera dedikatzen den gobernu eredua. Diru publikoa esku pribatuetara kontrol barik, berme barik; berriro ere klientelismoa sustatzen da eremu publikoaren kudeaketaren bidez.\nEmergentzia sozialeko egoera honetan, pobreziaren hedapena nagusitzen ari den momentu honetan, publikoak ziren 60 milioi euro zaborretara doaz. 60 miloi hauek kudeaketa eredu baten porrotaren adierazle argiak dira, pribatizazioan oinarritutako ereduaren porrota. Ez gaude herri proiektu baten porrotaren aurrean, kudeaketa eredu zehatz baten porrotaren aurrean gaude. Gogorrena da porrot hau opor fiskalen sententzia eta gero eta Euskal Herriko langileen aurrezkiak pribatizatu nahi direnean, Kutxabanken eraldaketarekin, ematen dela. Kudeaketa eredu honek aurrera egiten du porroten gainetik, beraz, galerak sozializatu eta irabaziak pribatizatzen duen eredu neoliberala aurrera doa, jakinda lapurreta bat dela. Sindikatu honek erantzukizun politikoak eskatzen ditu.\nTeknologiaren aldeko apustua, balio erantsiaren aldeko apustua egin behar dugu, noski baietz. LABek benetan apustu hori egiteko behar den determinazioa eskatzen dio eremu politiko-instituzionalari, apustu erreala eremu publikotik, ez diru publikoa pribatizatuz. Determinazioa eta kontrola, herri apustu bat egitera bagoaz, bermatu behar dugulako apustu horrek sortuko dituela eremu industrialak behar dituen barne sinergiak. Aski da, espekulatzaileak kanpora, egin dezagun behingoz ekonomia errealaren aldeko apustua.


Askok uste du patologia psikiatriko baten edo aukera pertsonal (erlijioso) baten ondorio dela asexualitatea, baina identitate sexualtzat onartuta dago eta herritarren %1 asexuala da, ikerketen arabera. Kopurua handiagoa dela baina asexual askok hala denik ez dakiela uste du ordea gure elkarrizketatuak, hain da identitate ikusezina, hain da handia honen inguruko ezjakintasuna. Bere izena argitaratzea nahi ez duen 36 urteko emakumea elkarrizketatu dugu, Gipuzkoako herri txiki batekoa, eta 35 urte bete zituen arte ez zion izena jarri bizi eta sentitzen duenari: orain badaki, asexuala da.\nKontaiguzu, zer da zehazki asexual izatea?\nAsexual izatea da besteenganako erakarpen sexualik ez izatea. Erakarpen sexualik ez izateak ez du esan nahi desira sexualik ez dugunik; alegia, masturbatzea aukeratu dezaketete asexual batzuek, desira sexuala asetzeko. Beste batzuek ez dute ez erakarpenik ez desirarik; hainbatek, norbaitekin maitemindu ostean, harekin harreman sexualak izatea aukeratu dezake. Asexual bakoitza mundu bat da.\nZuk noiz jakin zenuen asexuala zarela? Zaila al da konturatzea?\nUrtebete baino ez da nire identitateari izena jarri niola, 35 urterekin. Sentitu, horrela sentitu naiz bizitza osoan, ezberdin, baina izena iaz jarri nion, beraz bai, zaila da konturatzea. Aurretik, nire kasuan ongi samar eraman dut, ikusten nuen ezberdina nintzela eta pentsatzen nuen besterik gabe nire lehentasunak beste batzuk zirela, ez norbaitekin ligatzea. Baina egoera berean dagoen jende askok oso gaizki pasatzen duela badakit, arraroak direla eta normalak ez direla sentitzen dutelako. Kontua da jende asko dagoela asexuala izan arren ez dakiena.\nLehengo urtean, lan bat egiten ari nintzela, buru nahasmenduen “biblia” den DSM eskuliburuan (buru asalduren diagnosi eta estatistika eskuliburua) libidoaren nahasmenduari buruz asexualitatea aipatzen zen, eta gaiaz gehiago irakurtzeari ekin nion. “Ni hori naiz!”, pentsatu nuen.\nBaina orduan buruko nahasmendutzat hartzen du DSMk asexualitatea?\nEz, orain jada ez. DSMko zerrenda berritzeaz arduratzen den American Psychiatric Association elkarteak 2007an ondorioztatu zuen asexualitatea ez dela nahasmendua, baina eskuliburua ez zenez 2013ra arte berrargitaratu, urte horretara arte nahasmendu gisa agertu zen. Berdin gertatu da beste sexu joera batzuekin: homosexualitatea 1990 arte zerrendan zegoen, eta transexualitatea nahasmendutzat hartu da 2018 arte. Eta hala ere, oraindik ere hormonak hartzea baimentzeko aurretik psikiatriarenera joan behar dute transexualek. Hauek guztiak nahasmendu gisa patologizatzea ezjakintasunaren seinale da, nire ustez. LGTBI+ kolektiboaren borroka garrantzitsua izan da, horri aurre egiteko.\n"LGBTI+ kolektiboak hauspo handiagoa eman beharko ligukeela uste dut, oso baztertuta gaude kolektiboaren barruan ere"\nHori du estigma handienetakoa asexualitateak? Nahasmendu, trauma… gisa hartzen dela besteekin sexurik eduki nahi ez izatea?\nBai, jende pila batek horrela pentsatzen du, uste dute ez dela normala erakarpen sexualik ez izatea, eta horregatik nahiago dut nire egoera kontatzen ez aritu. Baina horrela jaio naiz eta kito, ez dut nahasmendu edo trauma gisa sufritzen.\nJendeari esaten diozunean asexuala zarela, zein izan ohi da erreakzioa?\nEz dut hitza erabiltzen, “asexual” etiketak ez duelako laguntzen, jendea gehiago nahasten dut, baina azalduta ere jendeak ez du erraz ulertzen. Nik jende gutxiri azaldu diot, estigmatizatuta dagoen zerbait delako. Zortea izan dut eta etxean oso ongi hartu dute, baina aholkatu didate hori kontatzen ez aritzeko, barre egingo didatelako, jendeak min egiteko baliatu dezakeelako. Koadrilako biri ere kontatu diet, aurrerantzean ez daitezen tematu norbaitekin ligatu dezadan, eta galdera izan da: “Nola dakizu asexuala zarela, ez baduzu probatu zer den beste norbaitekin sexua izatea?”. Eta erantzun nien: “Eta nola dakizue zuek ez zaretela lesbianak, ez baduzue probatu?”. Betiko galdera da. Eta betiko ustea: zelibeak garela. Ez, ez gara zelibeak, beraiek erakarpena izan badutelako, baina arrazoi erlijioso edo bestelakoengatik erabaki dute ez dutela beste norbaitekin sexu harremanik izango.\nJendeak gutaz duen irudia? Erreprimitu hutsak garela, friki batzuk. Ulertzen dut jende gehiena ez dela ni bezalakoa, eta hortaz ezjakintasun hori egotea, azken finean sexu heziketan eta sexuari lotutako ikastaroetan ez baita asexualitatea lantzen. Guztiz ikusezin gara eta batzuetan denbora eman behar zaio jendeari. Beste kontu bat da errespeturik gabe barre egiteko eta iraintzeko erabiltzen badute nire identitatea. Duela hiru bat urte, ezagun batek jende pila baten aurrean bat-batean bota zidan: “Zer, estreinatu al zara dagoeneko?”. Nik esan nion bost axola zitzaiola nire bizitza sexuala. Guztiz barregarri utzi nahi izan ninduen jende guztiaren aurrean.\nNerabezaroa da beharbada garairik zailenetakoa?\nNik gaizki pasa nuen, mutilen bat gustuko nuelako adibidez, baina gustuko bakarrik, sexu erakarpenik izan gabe, eta ez nekien sentimendu horiek nola kudeatu. Lagunekin-eta, sentitzen nuen presioaren aurrean gaia saihesten nuen beti; “ligatu al duzu?” galdetzen bazidaten, nire bizitza pertsonala zela erantzuten nuen.\nKuriosoa da, beti pentsatu izan dut ez nuela ligatzen, baina lagunek esaten zidaten baietz, nirekin ligatzen saiatzen zirela, nahiz eta ni ez jabetu. Beharbada izango da erakarpenik sentitzen ez dugunez norabide horretan doazen seinaleak ez ditugulako harrapatzen edo ongi interpretatzen…\nSexuak agintzen eta baldintzatzen duen gizartean bizi gara, gizarte sexualizatuan. Nola eramaten du hori asexual batek?\nAsexual batzuek oso gaizki pasatzen dute, bada jende bat adibidez pelikularen batean sexu eszenaren bat ikusi eta nazka sentitzen duena, gizartetik at sentitzen dute beren burua, baina ez da nire kasua. Egia da sexua oso presente dagoela gure gizartean, baina normaltasunez daramat; aspaldi esan nien lagunei “ni soltera forever”, eta lortu dut apur bat bakean utz nazaten, nahiz eta batzuetan egoera deserosoak bizi. Niretzat funtsezkoa izan da etxean izan dudan hezkuntza eta babesa.\nBeste asexual batzuekin zure bizipenak partekatzeko beharra izan duzu?\nAsexual elkarte batekin harremanetan jarri nintzen, baina oso itxiak iruditu zitzaizkidan, asexualok mundu guztia kontran bagenu bezala, eta adibidez Gehitu Euskal Herriko LGTB elkartearekin harremanetan jarri nahi nuela aipatu nienean erantzun zidaten Gehitun esango zidatela lesbiana erreprimitu bat nintzela. Orain lagun asexualak ditut, baina irekiagoak. Eta gainera, niretzat inportantea da elkartzea eta solastatzea ez bakarrik asexualekin, sexu joera guztietako jendearekin baizik, aberasgarriagoa delako. Nik, hain juxtu, asexuala ez den pertsona batengan daukat babes handiena; berak bere esperientzia kontatzen dit eta nik nirea, eta hor sentitzen dut askatasun handiena, gaiaz hitz egiteko. Aniztasuna lagungarria da, eta zentzu horretan adibide ona da Kanadako British Columbia unibertsitate publikoan nola jorratu duten gaia, genero eta identitate sexual guztietara irekitako komunitatea eraikitzearen aldeko apustua egin baitute, eta tartean asexualak ere hartzen dituzte kontuan.\n"Jakin dezazuela ez gaudela burutik jota, ez garela arraro, friki edo zelibeak; existitzen gara eta ziurrenik ezagunen bat duzu asexuala dena"\nBikotekide erromantikoa nahi duenarentzat, oztopo handia da asexuala izatea?\nBikotean biak asexualak badira, primeran, baina sarri ez da hala, eta ezagutzen ditudan kasuetan ez da erraza hori kudeatzea, bikotekideetako batek sexu harremanetarako gogoa duelako eta besteak ez. Batzuek bikotekidea maite dutelako onartzen dituzte harremanak, baina nik ez dut ulertzen. Horrek ez du esan nahi sexu harreman horietan plazera sentituko ez duenik asexualak.\nIkerketen arabera, %1 da asexuala, baina apenas hitz egiten den asexualitateaz.\nAre gehiago, nik ez dut sinesten %1 baino ez garenik. Nik neuk duela urtebetera arte ez dut jakin asexuala naizela, eta esango nuke beste asko ere antzeko egoeran dagoela, asexuala dela jakin gabe. Garai bateko neskazahar eta mutilzaharretako ugari ziur asexualak zirela.\nBeste sexu identitate batzuen kasuan egiten den aldarrikapen eta borrokaren aldean, asexualitateak ezkutuan jarraitzen du?\nEstigma handia dago oraindik eta ikusgarritasuna beharrezkoa da, baina ez da hain erraza. Ni neu herri txiki batekoa naiz eta ez dut etiketa hori eraman nahi gainean. Hain sexualizatuta dagoen gizartean, ez dugu lekurik, ikusezinak gara. Pentsa, batzuetan txapa eramaten dut asexualitatearen banderako koloreekin, baina ia inork ez du ezagutzen.\nZein da bidea, zuen identitatea aintzat har dezagun gizartean?\nHezkuntza da gako nagusia, sexuari lotutako ikastaroetan asexualitateaz ere hitz egitea, besteak beste saihesteko horrela sentitzen den jendeak bere burua arrarotzat hartzea. LGBTI+ kolektiboak ere hauspo handiagoa eman beharko ligukeela uste dut, oso baztertuta gaude kolektiboaren barruan.\nIkusgarritasun horren mesedetan onartu duzu elkarrizketa hau?\nBai, ahalik eta jende gehienarengana iristeko asmoz: ez bakarrik asexualei laguntzeko, areago, batez ere asexual ez zaretenei gure errealitatea ezagutarazteko. Jakin dezazuen ez gaudela burutik jota, ez dugula nahasmendurik, ez garela arraro, friki edo zelibeak; existitzen gara eta ziurrenik ezagunen bat duzu asexuala dena; tratatu ezazu errespetuz eta enpatiaz, ez izan astuna eta ez jokatu Zelestina moduan, ez tematu ligatu dezan, nahi ez badu.\nKanal hauetan artxibatua: Sexualitatea | LGBTI | Gipuzkoa | Diskriminazioa


Lihoa lantzen Zikloa — Igartubeiti Baserria\nLihoa lantzen Zikloa\nEmakumeek baserrian burututako zeregin honi buruzko erakusketa, erakustaldia, solasaldiak eta tailerrak. Goruzaleak taldearekin, Gordailuarekin, Ane Albisurekin, Zeraingo talderekin, José Antonio Azpiazurekin, Clara Gutierrezekin eta Sonia Gutierrezekin lankidetzan.\nIgartubeiti Baserri Museoak Lihoa lantzen Zikloa antolatu du irailak 5 eta 7rako eta 12-13rako. Bi asteburu hauetan, emakumeek baserrian burutzen zuten zeregin honi buruzko zenbait jarduera izango dira: erakusketa, erakustaldia, solasaldiak eta tailerrak.\nLihoa lantzen Zikloa, baserriko emakumeek, Erdi Arotik XVIII. menderaino, lihoaren inguruan burutzen zuten lanketa berreskuratzera zuzentzen da. Lihoaren landaretik oihala lortzearen eraldaketa oso zeregin luzea, konplexua eta gogorra zen, aspaldi desagertua izaki erabat ezezaguna gaur egun.\nZiklo hau Laneko kultura izeneko egitasmo zabalaren parte da. Proiektu honek belaunaldi berriei, baserritarrek burutzen zituzten eta gure kulturaren parte diren zeregin eta lan ezberdinak ezagutaraztea du helburu.\nBaserria lanerako eszenatoki eta erreminta iraunkor bat izan da. Eraikin bakarrean, itxia eta trinkoa, abereak hazi eta uzta biltzen zen; horrez gain, etxean erabiltzeko objektu ezberdinak sortzen ziren familiaren oinarrizko beharrak asebetetzeko.\nGeure historiaren ezagutza handitzeko, bertakoen identitatea indartzeko eta Gipuzkoan bizi izan zen jendearen bizimodua eta historia ezagutzeko helburuarekin, lan egiteko kulturaren modu tradizionalaren ikerketan eta hedapenean lan egingo dugu.\nJakituriaren, trebetasunaren eta teknologiaren arteko loturek lan egiteko modua, espazioa antolatzeko modua, teknikak garatzeko modua eta erreminta zehatz batzuk erabiltzeko modua sortu dute. Historian zehar geure ingurune natural eta arkitektonikoan islaturik geratu diren paisaiak marraztera eraman gaituzte. Era berean, geure identitatearen parte diren eta geure memoria kolektiboa osatzen duten belaunaldiz belaunaldi igortzen joan diren ezagutza baliotsuak bildu eta barne hartzen dituzte.\nIrailak 5, ostirala, 19:00etan:\n“Lihoaren prozesua” erakusketaren inaugurazioa, Goruzaleak taldearen bildumeko objektuez osatua. Oiartzungo Estanis Urdanpileta, talde honetako kideetako bat bertan izango da. Gaur egun, objektu hauek Irunen kokatua dagoen Gordailuan, Gipuzkoako Kultur Ondare Higigarriaren Zentroan daude.\nErakusketan lihoaren landaretik oihala lortzearen eraldaketa prozesurako erabiltzen ziren zenbait tresna daude ikusgai: karrama, liho haziak bereizteko, mazoa, lastozko zatia bereizteko, tranga lihoa txikitzeko, ezpata-oina, lihoa karrakatzeko (zuntza ahalik eta hobekien garbitzeko), txarrantxa kardatzeko erabilia, gorua eta ardatzak iruteko eta lixiba, harila zuritzeko. Eraldaketaren ondoren, oihal preziatuak lortzen zituzten, hauekin erakusketan ikusgai dauden soinekoak, alkandorak, eskularruak, burukoak, mahai tapizak, paparrak, amantalak ekoiztuz. Zenbait argazki txuri beltzean emakumeek burutututako liho landarearen eraldaketa prozesuaren testigantza biltzen dute.\nErakusketa hau Igartubeitiko Interpretazio Zentroan ikus daiteke irailaren 5etik azaroaren 2ra bitartean, asteazkenetik igandera, 10:00-14:00 / 16:00-19:00 ordutegian.\nIrailak 7, igandea, 10:30etatik 12:30etara:\nFESTARAKO JANTZIAK AZKEN 100 URTEOTAN, JANZTEKO MODUAREN GARRANTZIA Solasaldi-tailerra.\nHizlaria: ANE ALBISU IRIARTE tradiziozko jantzietan aditua, IKERFOLKEKO partaidea eta ATONDU liburuaren egilea.\nSaio honek irauten duen ordu eta erdian zehar azalduko da zein den gaur egun hiri giroko festetan janzten ditugun jantzien sorburua eta bilakaera. Honek balio izango du hausnartzeko NORK erabiltzen dituen eta ZER, NOIZ, NON eta batez ere NOLA janzten garen. Horregatik azalpenaren ondoren praktika egiteko aukera izango da gure jantzi eta janzkiak janzteko modua saiatuz.\nIrailak 7, igandea, 12:30etatik 14:00etara:\nLixiba erakustaldia: Zeraingo zenbait bizilagunek, lixiba egiteko ontzian, arropa sartu eta suteko hautsaz, landare lurrintsuz eta ura irakiten jarriz garbiketaren erakustaldia burutuko dute.\nIrailak 12, ostirala, 19:00etan:\nLihoaren eta euskal emakumeen historia ezkutua Jose Antonio Azpiazuren solasaldia.\nHistorialari eta antropoloak, La historia desconocida del lino vasco argitalpenaren egileak, lihoaren haziak euskal emakumearen bizitzan izan duen garrantzia azalduko du.\nIrailak 13, larunbata, 16:30etatik 18:30etara:\nLihoaren haziak Tailerra, familiei zuzendua, 5etik urtetik gorako haurrei eta beren gurasoei zuzendua.\nPartehartzaileek lihoaren haziak dituzten elikadura eta medikuntza bertuteak ezagutuko dituzte modu aktiboan eta sentsorialean, ondorengo joku eta proposamenen bitartez:\nLiho haziekin joku sentsorialak\nLihoa ereitea loreontzietan\nLiho haziekin eta inguruko landareekin diseinu artistikoak.\nLiho haziekin egindako ogi eta zuku dastaketa.\nAurrez izena eman igartubeiti@gipuzkoa.net-en edo/eta 943 72 29 78 telefonoan.\nLihoaren inguruko bibliografia.\nLihoa eta emakumeak.


«Beti izan dut herrira begira taberna irekitzeko gogoa» - Ikaztegieta - Tolosaldeko ataria\n«Beti izan dut herrira begira taberna irekitzeko gogoa»\nEneritz Maiz Etxarri 2021-09-22 11:59\nUztailean ireki zuen Ikaztegietako Ostatua Uxer Mozok, eta udako opor giroa atzean utzita, lanari neurria hartzen ari da; herritarrentzat lan egitea «gustuko» duela aitortu du, eta herritarrek egindako harrera «eskertu» du.\nEz dira hiru hilabete Uxer Mozo Eizmendik (Ikaztegieta, 1998 ) herriko Ostatua zabaldu zuela. Udako hilabeteak pasata, orain ari da eguneroko martxari neurria hartzen. Herriari «bizia» eman nahi dio Ostatuarekin, eta oraindik agertu ez diren herritarrei «beldurrik gabe» gerturatzeko deia luzatu die.\nUztailaren hasieran ireki zenuen herriko Ostatua. Zer moduz ari zara?\nOndo. Egia esan hasiera nahiko gogorra izan zen. Mentalizatuta nengoen horrela izango zela. Udan irekitzearekin, uztail bete-betean, jendeak oporrak dituen egunak dira, baina gustura nago jendeak egin didan harrerarengatik, eta baita nire lanarekin ere.\nHasiera gogorra, beraz.\nJende asko oporretan, egoera honekin jende asko oporretara ere joan gabe, eta gainera jendeak herrian geratzeko joera ere badu Ikaztegietan, eta alde horretatik lan askorekin.\nIrekitzerako guztia lotu eta antolatu beharra ere bai.\nDuela hiru urte ere aritu nintzen lanean taberna honetan, eta banekien nondik zihoan kontua. Alde horretatik ondo, baina ezberdina da langile moduan aritzea edo zurea izatea ostatuaren ardura.\nNolatan animatu zinen herriko ostatua irekitzera?\nBeti izan dudan ideia izan da, eta taberna mundua gustatzen zait. 17-18 urte nituela tabernan lanean aritzen nintzen, eta herrira begira eta ez kanpora begira taberna irekitzeko gogoa edo ideia aspalditik nuen kontua da.\nBazenuen har hori orduan.\nBai. Eta oraintxe parean egokitu zait. Aurrekoari kontratua amaitzen zitzaion, eta lanean ari nintzen, baina aukera izan nuen lana utzi eta mundu honetan sartzeko.\nIkasketekin beste bide bat hartu eta lan munduan ere sartu zinen. Ez zenuen gustuko?\nMekanikako goi mailako ikasketak egin nituen, eta lanean Ikaztegietan bertan giro oso-oso onean ari nintzen, baina gorputz aldetik oso eskas sentitzen nintzen. Pisuarekin eta hautsarekin aritzen nintzen lanean, eta ez nintzen batere gustura sentitzen. Eta aukera hau suertatu zen unean Ostaturako pausoa eman nuen.\nNolakoa da herritarrentzat lan egitea?\nOso gustukoa da herritarrentzat lan egitea. Jendeak asko eskertu dit. Ireki aurretik ere asko lagundu didate, eta ireki eta gero ere nabari da herritar batek ireki duela, gaztea naizela eta gogotsu nagoela. Asko eskertzen diet. Oso ondo hartu naute. Eta bai lagunak, eta baita familia ere beti hor egon dira laguntzeko.\nTabernaren kasuan, zer da eskaintzen duzuna?\nAsteartetik ostegunera goizean irekitzerako pintxoak eginak izaten ditut, eta zerbitzu hori ematen dugu. Ez dut bazkaririk ematen. Ostiraletik igandera, berriz, bazkariak eta afariak eskaintzen ditugu. Karta moduko bat-edo plater ezberdinak, ogitartekoak, errazioak,... eta ondo moldatzen gara.\nUdalak azterketa bat egin zuen herrira begira Ostatuak zer eskaini beharko lukeen. Balio izan dizu lan horrek?\nHasieratik ni ere bilera horietan egon nintzen, eta ikusi nuen jendearen ideia zein den eta nondik jotzea nahi duen. Horrek asko erraztu dit, hutsetik hasi naizen honetan herrira pixka bat egokitzen. Guztien gustukoa egitea ez dago erraza, hala ere, jendeak esaten didana beti entzuten dut, eta saiatzen naiz falta den hori ekartzen.\nOrdu askoko lana da ostalariena. Bakarrik ezin lan egin, ezta?\nHasieran saiatzen zara, eta zuk egin nahi duzu guztia, baina laguntza behar duzu azkenean. Asteburuetan bazkariekin eta afariekin mugimendua dugu, eta horretarako laguntza behar duzu bai sukaldean eta baita barran bertan ere. Hiru langilerekin osatu dut taldea.\nAtseden hartzeko eguna ere izango duzu?\nLehen ere astelehena izaten zen atseden eguna, eta asteburuan izaten den mugimenduarekin, egia esan, ondo etortzen da. Astelehenarekin deskantsatu, egin beharreko erosketak egin, eta astearterako, berriz ere, indarrak errekuperatuta.\nZein ordutegirekin egiten duzu lan?\nGoizean 08:30erako irekitzen dut, eta aste egunean 22:00-22:30ak alderako ixten saiatzen naiz. Afariak ez ditugu ematen eta jendeak erretiro azkarra du. Asteburuetan bai, mugimendu gehiago izaten dugu.\nHerri txikia da, baina errepide ertzean egonda, kanpoko jendeak badu ohiturarik Ostatura sartzeko?\nBai, bai. Astean zehar nabaritzen da langile asko daudela, eta nabari da enpresa asko daudela inguruan. Hamaiketakoa egitera edo kafea hartzera dezente azaltzen da.\nTabernaz ari gara, baina Ostatuak denda ere bere barnean du, eta zuk kudeatu behar duzu.\nBai, herrian bertan ez dago beste inolako dendarik eta jendeak herrian ez duen horrekin kanpora joan behar izaten du. Ezin da beste supermerkatuekin alderatu, baina oinarrizko erosketak egiteko uste dut baduela aukera jendeak.\nHerritarrek hartu dute ohiturarik erosketak egitera sartzeko?\nEgia esan hasiera honetan gutxi. Baina, niregandik hasita, ohiturak aldatzea ez da erraza.\nBukatzeko, zer lortu nahiko zenuke Ostatuarekin?\nBeti pentsatu izan dut Ikaztegietako herriari bizi pixka bat ematea. Aspaldian nik uste ez dela izan, eta garrantzi handia duela iruditzen zait herriko ostatu batek martxa izatea, herriari ere bizitasun hori emateko. Pixkana-pixkana nabari dut giroa. Alde horretatik, jendea gustura dagoela uste dut, eta ni ere gustura nago.


Honduras: aldakorrak edo alternatibak bideragarriak - Geofumadas\n... ez dituzu egunez idatzi\nInternetera eraman dute?\nedo kaleetan zaudela\nEdo ez al duzu inoiz maite nauzu?\nzure malko oihala: bloga\nHondurasek mundu mailako arena itzuli zen, Erdialdeko Amerikako istmoari behartu zitzaion puzzlearen zati txikiari buruz hitz egin ondoren. gutxi Albiste zirela irakurri ziren dagoeneko zaharkituak, Mitch urakanaren, Lehendakariak jateko meloi, Cayos Cochinos bizirik, azkenik, gutxi ateratzen eta ez dute inoiz bisitatu duten Ertamerikako eskualde horietako axolagabekeria egonaldiak, Aberastasun kultural, ekologiko eta historiko handia du.\nBaina, azkenik, krisialdi aste baten ondoren, gaur Hondurasera dator Nazio Batuen Idazkari Nagusiak, eta, jakina denez, dirua irabazten du. ñurda eta egun, datorren ezkortasuna batzuekin ere, ez dakigu ala oraindik galdetzeko edo kontatu eta hau gertatu aurretik, hona hemen nire elkarrizketetan urrezko Macondo arrainak Lord of the bitarte saltokietan alternatiba batzuk:\n1. Orduan, Zelayak bere sei hilabeteak itzultzeko agindua eman behar du\nZelayak onartzen duen nazioarteko erakundeen posizioa izan daiteke. Hala ere, herrialdeko polarizazioa zaila da Chávezen lerroarekin lotzen duen lotura. zailagoa bihurtzen da, hala bada delako, kaosa sei hilabetez jarraituko luke, eta nork daki zuten legez kanpokoa jarduten egun hauetan zuzenketak onespena udalen legea da (eta hori ona da guztiontzat) gisa gertatu esaterako bada , baita bere kabinetearen aurkako salaketak ere.\nhonen beste alderdi zailak saihestezina discrediting egoera erakunde edo gizarte zibilaren duten desadostasuna edo legez exekutiboa adarraren ekintzak, hala nola Auzitegi Gorenak, Kongresua, Fiskaltzaren, Eliza katolikoa, ebanjelikoa eliza, komisarioaren gisa deklaratu dute litzateke Giza Eskubideak, Indar Armatuak, besteak beste.\n2. Krisia erreferendumarekin eta jendearekin erabakitzea erabakitzeko\nGiza Eskubideen aldeko irteera hau proposatu du: nazioarteko erakundeen gainbegiratzeaz arduratzen den boto-tresna juridiko baten bidez, jendea Zelaya itzuli nahi duten edo ez erabakitzen du.\nHorrela guztiok zoriontsu izan ginateke, hurrengo sei hilabeteetarako erabakia azaltzeko 2009 aurreikusitako hauteskundeetarako falta direnak izan ezik. Sentimendu ilunak botaz gero, kaosa jasanezina bizi genuen ... zaila baina aukera bat da.\n3. Gobernuak behin-behineko gobernuak ez duela negoziatzen erabakitzen\nHorrek esan nahi du bortizkiaren aldeko akordio bat onartu nahi ez duela, nahiz eta erreferendum baten aukera ukatu ere ez dela legezko esparruan gertatu dena. egingo luke nazioarteko herrialde Hau egia da, badirudi zer agertzen Etzanda agertzen diren nor izan dira beti gurekin gezurra dutenen aurka liars izan nahi dutenek proposatutako egiteko ahaleginak egin behar, gehiago social tentsioa onartzen duen Zelaya amaituko litzateke laguntza bila ezkerretik hasita .\nGehienak horren kaltegarria da gerra zibila egitea derrigorrezkoa da, baita gertatu El Salvador bezala, sartu dirua eta armak Chavismo lerrotik eta ez dago bat aggravating gehiago: droga-trafikoa eta krimen antolatua lortzen bada, mugimendua geldiezina izango litzateke. El Salvador-n ezkerraldea mendizaleen guda irabazi zuen, hau da, apurka-apurka; Hondurasen, lurralde osoa menditsua da, ezkerrak beste abantaila bat izango lukeena.\n4. Ideologia sudurrak biltzen dituela\nHau, Ameriketako Estatu Batuak eta Venezuela marraztu euren livers sakonean asmoa aldeetan ideologiko eta espantsionista hartu (negarti oihua ez dela entzun amaieran esan nahi luke, baina hori bidelagun hori guztia sorgin film beltzak bezala "Australia" denok dakigu ). Esan nahi Venezuela dela ezkertiar joera bilatzen litzateke paper garrantzitsua ez arren hartu Ertamerikako eskualde gotorleku ere, inork zer da dagoeneko Nikaragua (beti izan da), El Salvador eta Guatemala (non hauteskundeetan FMLN irabazi zuen), gehiago ( kolore ematen du, ezkerretara dago). Baina, bestalde, Estatu Batuek lurra berreskuratzen saiatzen direla. Zalantzarik gabe, Obamak profil apal bat sartu duelako eta gauzak ikusten dugun moduan, Irakeko estrategia atzerriko borrokaren egiak kontatu baino lehenago uztea da; eta Estatu Batuentzat, Hondurasek mahai gainean jartzen duen puntua da. Baina ez dut uste Chavista eragin txikia duela, Hego Kono eta Erdialdeko Amerikako hainbat herrialdetan ere sartzen baita, eta Txinako Komunistak eta Iranekiko harreman sendoak ere badituela.\nideologiko borroka alea jarri bada, galduko dugu, ez da erlijio borroka, eta hori inork inoiz eman izan digu azalpen bat kontziente barkamena azaleko Eguskiza mende bat beranduago baino gehiago bezala delako.\nEgunero, defentsa edo lehendakariaren aurkako markoak handiagoak dira, baina kontingentzia edo proposamenik gabe. Gauzak amaitzen dituzten ohar poetikoak soilik mailan erabakitzen dira eta beharrezko aldaketak ez dira egiten.\nGuztia gertatzen bada, bakea nahi dugu eta herrialdeak behar diren eraldaketak hartuko ditu.\nArgazkiak Flickrtik hartuak dira Hondurasko krisia.\naurreko Post«Aurreko Nola jakin jende asko martxa batean\nNext Post Honduras aukeratu hirugarren alternatibaHurrengo »\nOne Response to "Honduras: aldakorrak edo alternatiba bideragarriak"\n2 aukera pasatzen ari naiz ...


Film horretan bi emakume horien arteko harremana azpimarratu nahi dugu; izan ere, hitzik gabe elkar ulertzea ahalbidetzen duen harreman hori da istorioko gauzarik ederrena.\nSopuertako Udalak, San Viator Zentroarekin elkarlanean, martxa solidario bat antolatu du. Hau izango da leloa: “Emakumeenganako indarkeriaren aurka”.\nIpuin-hausleak: 4 eta 8 urte arteko umeentzat, 17:00etatik 18:30era, Mello aretoan eta ludotekan. Jarduerari ekiteko, umeek ezagutzen duten istorio tradizional bat irakurriko dugu. Jarraian, istorioa xeheki aztertuko dugu, ikuspuntu tradizionala ezabatuko dugu eta rol zein estereotipo sexistak hautsiko ditugu. Hizkuntza eta komunikazio inklusiboa sustatuko dugu.


NOKA | Kulturgileak\nHome / Programak / Noka\nNoka Mentoringen helburua Euskadin eta Nafarroan bizi diren emakume zuzendari hasiberrien film luzeen proiektuak tutorizatu, lagundu eta akonpainatzea da.\nBigarren edizio honetan, Tabakalerak hartuko du bere gain proiektuaren antolaketa, eta zine eta ikus-entzunezko arloaren garapen-programen artean ez ezik, Donostia Zinemaldia (SSIFF), Euskadiko Filmategia eta Elías Querejeta Zine Eskolarekin (EQZE) batera osatzen duen erakunde- eta profesional-sarean ere txertatuko da.\nNoka Mentoringek denbora, espazioa, testuingurua eta akonpainamendu profesionala eskaintzen die zuzendari parte-hartzaileei euren filmen hasierako fasean; horrez gain, ahalik eta osoena izango den zuzendari-txosten bat egiten ere lagunduko diete, eremu zinematografikoan gaur egun eskaintzen diren laguntza batzuk eskuratzeko aukera izan dezaten, bai Eusko Jaurlaritzakoak, bai ICAAkoak (Kultura Ministerioko Zine eta Ikus-entzunezko Institutua), eta baita nazioarteko industria zinematografikoko foro profesionaletakoak.\nProzesu osoan hiru tutore egongo dira, eta horiek hautatutako hiru proiektuen jarraipena egingo dute programa osoan zehar. Hiru tutoreen profilek lotura zuzena izango dute zinema-sorkuntzarekin.\nMentoringean bi alderdi konbinatuko dira: batetik, film baten ideazio-prozesura sormenaren bidez hurbiltzea eta, bestetik, proiektu horiek merkatuan eta zinemaren industrian txertatzeko beharrezkoak diren moduluen eskaintza.\nHautatutako hiru zuzendariek Nokak eskainitako programan parte hartu ahal izan dezaten eta proiektuak ahalik eta baldintza onenetan gara ditzaten, horietako bakoitzak 4.000 €-ko laguntza ekonomikoa jasoko du.\nNoka Mentoring Euskadin eta Nafarroan jaio edo bizi diren eta fikziozko edo ez- fikziozko film luzeko proiektuak dituzten zuzendari berriei zuzenduta dago (lehen edo bigarren filma).\nZuzendari talentudunak eta begirada zinematografiko propioa garatzeko gogoa dutenak babestu nahi dira Noka Mentoring proiektuarekin, bilaketa-prozesua obraren zati gisa ulertzen dutenak, zirriborratzen hasi diren irudi eta soinu horien zergatiari buruzko galderak egin nahi dituztenak, beren proiektuetan dimentsio artistiko eta sortzailea ez ezik zinemaren industrian eta prozesu profesionaletan parte hartzeko beharra integratzen dituztenak, beren film-proiektuek zinearen hiru garaiekin, iragana, oraina eta etorkizunarekin, elkarlotzeko aukera dutenak.\nZinema tradizio artistiko baten parte dela eta, aldi berean, ahots berriak behar dituen industria baten parte dela ulertzeko, begirada anitzen aberastasuna bilatzeko, exigitzeko jarrera hori baloratuko da proiektuak aztertzerakoan.\n*Noka programan parte hartzeko hautatuak izan diren zuzendariak hauek dira: Irati Gorostidi, Marina Palacio eta Sara Fantova.\nNoka Mentoring Tabakaleran zinemagintzan aritzen diren erakundeek partekatutako programetan dagoeneko aktibatuta dagoen sare profesionalean eta prestakuntzakoan sartuko da. Tabakalera kultura garaikideko nazioarteko zentroan euskal zinemaren ondarea kontserbatzen eta eguneratzen duen Filmategia dago; baita A kategoriako nazioarteko zinema-jaialdi bat ere, bere programetan industria, merkatua eta sorkuntza garaikidea integratzen dituena; zinema-eskola bat, prestakuntzaren esparruan aitzindaria eta bakarra dena, eta bere hiru espezialitateetan (artxiboa, komisariotza eta sorkuntza) iraganaz, orainaz eta etorkizunaz galdetzen duena; eta zine-pantaila partekatu bat eta erakunde ezberdinen artean egindako zine-proiektuen garapen programak koordinatzen dituen proiektu kulturala.\nAukeratutako emakumezko zuzendariek, beraz, talentu zinematografiko berria sustatzeko Tabakalerak egiten duen lan partekatuko sistema honetan parte hartu ahal izango dute. Horri esker, aukeratutako hiru zuzendariek Tabakalerako pantaila partekatuko zinema-saio guztietara doan sartzeko aukera izango dute programak irauten duen denbora guztian.\nHalaber, EQZEko zuzendaritza akademikoarekin bilduko dira, beren proiektuen eta eskola-egutegien arabera, Noka Mentoring prozesuaren hilabeteetan zine-eskolan egingo diren tailer eta klaseetara ikasle gonbidatu gisa joateko aukera aztertzeko. Horrekin batera, industriako akreditazio profesional bat izango dute Donostia Zinemaldiaren 2020ko ediziorako (2020ko irailaren 18tik 26ra) eta, beraz, jaialdira eta haren industria-arlora joan ahal izateko esperientzia hori programan sartuko da, prestakuntza- eta laguntza-jarduera gisa.\nNoka, beraz, film bat egiteko prozesua hasteko programa bat da. Luzea den bide baten lehen katebegia da, eta, horregatik, bere lehen fasean eta ahalik eta zuzendaritza-memoria sendoena egitean jarri nahi dugu arreta. Programara aurkezten diren zuzendariei egiten diegun galdera nagusia da zer film egin nahi duten eta zergatik. Zer film daramazu barruan? Programaren barruan proiektua, haren motibazioak, haren indarguneak eta haren potentzialtasun zinematografikoa ezagutzea da eskaintzen duguna.


LASTARGINEN ERAKUSKETAREN INAUGURAZIOA : Zazpi aldizkaria\nLASTARGINEN ERAKUSKETAREN INAUGURAZIOA\nMai, 2018 Irun, Pagoki, Antorcheras\nArratsalde honetan lastarginen lehenengo ekitaldiaren 20. urteurrena ospatzeko, Pagoki Emakume Elkartea ekintzaren antolatzaileak direlarik, Mendibil Merkataritza Gunean kokatuta dagoen erakusketa inauguratu da.\nBertan lastarginen zenbait jantzi erakutsirik daude, eramaten diren osagarriekin (zuziak, kokoak, adarrak) eta Eduardo Almajanok, David Baronek eta Joel Iglesiasek utzi dituzten argazkiaekin. Irekiera ekitaldira udalaren ordezkariak, baita Alardearen konpainia eta unitate, kantinera eta hiriaren elkarteak hrbildu dira.\nErakusketa hau Pagoki Emakume Elkartearen jarduera egitarau zabal baten barruan murgilduta dago. Ekitaldi nagusiena ekainaren 2an San Martzial mendian egingo da. 17:30etatik eta 20:30ak arte, haur eta helduentzako jarduerak prestatu dira: Meritxel Martinez kontu-kontaria, Gazte-Landetxaren eskutik egindako tailerrak, txokolatada, Potxolitok egingo dituen gaileten dekorazio tailerra, Emakume Irundarrak Elkartearen taloak eta Ondare Kultur Elkartearen buruhandiak, hori guztia musikarekin girotua.\n17:00etatik aurrera, ordu erdiro San Martzial mendira igoko diren autobusak egongo dira, 0,50 eurotan, eta Bixera zaharra zegoen tokian hartu ahalko dira.\n21:30ak aldera, Patrixi jatetxean hasita, tiro eremuaren bidegurutzean, lastarginen desfile bat hasiko da, bidea egingo duena San Martzial ermitara iritsi arte. Helburua 1522ko egunsentian gertatu zena antzeztea da. Desfileak, ekainaren 29an Irungo kaleetan egiten den bezala, emakume eta haurrez osatuta egongo da eta iluntasunean euren zuziekin bidea egingo du. Ibilbidea egiten den bitartean, txalaparta entzungo da eta azalpenak emango dira Mikel Estomba eta Maria Alustizaren eskutik (Zabaltza plazan egiten den ekainaren 28ko kantineren aurkezpenaren ekitaldiaren aurkezleak).\nUrtemuga hau ospatzeko Pagoki Emakume Elkarteak, ekintzaren antolatzaileak, egitarau programa bat aurkeztu du gaur, alde batetik, emakumeak batailan izan zuen papera azpimarratzeko zuzendua; eta bestetik, orain arte egindako ibilbidearen balantzea egiteko, San Martzialeko egutegian garrantzia irabazi duen ekitaldiaren eboluzioa ikusteko, gaur egun 700 emakume eta haur biltzen dituelarik.\n20 urte betetzen dira 1998an emakume irundar talde batek lehen aldiz lastarginen oroimen ekitaldia antolatu zuenetik, urteen joan etorriarekin nahitaezkoa bihurtu dena San Pedro egunaren gauean eta ekainaren 30ean egiten den San Martzial Alardearen bezperan.\n“Urtebete baino gehiago daramagu jarduera programa prestatzen, elkarte, empresa eta partikularrekin harremanak egiten. Hiritarrei erakusketa bisitatzera eta oroimenaren detaile guztiak ezagutaraztera animatzen diegu”, dio Rosa Marcosek, Pagoki Emakume Elkartearen presidentea.\nIrungo Alardeko Generala den Paco Carrillok azpimarratu du “1522. urteko emakumeen papera goraipatzea garrantzitsua da eta horregatik Buruzagien eta Alardeko Batzordeak jardueren ekitaldia bermatzen dugu”.\nPagoki Emakume Elkarteak, bere hogeigarren urteurrenaren barruan antolatu duen jarduera egitarauaren barruan, bere webgunea ere berritu du, www.antorcheras.com.


Ramón Artagaveytia: Santurtziko seme baten semea Titanic-en – Bolintxi\nRamón Artagaveytia: Santurtziko seme baten semea Titanic-en\nBadira urte batzuk Josu Hormaetxea idazle bizkaitarrak “Pasajeros del Titanic. El último viaje de Ramón Artagabeytia”\nliburua aurkeztu zuela Bermeon.\nJosu Hormaetxea oso gizon arduratsua da, bereziki gogoko duena ahazteko bidean ditugun figura historikoak berriro gurera ekartzea. Horietako bat Ramon Fermín “Artagaveytia” da, oso pertsonaia garrantzitsua XX. mendearen hasieran Montevideoko gizartean. Izugarri aberatsa, dandy itxurakoa eta politikan kontserbadorea zen. Ramon Bernardo Aragaveytia santurtziarra zuen aita, zeinak dirutza irabazi zuen Uruguain lan gogorra eginez (Rio de la Platako Erregeordetzaren Ekialdeko Bandan bizi izan zen, eta han enpresa bat sortu zuen, Montevideoko Puerto del Buceon aritzen zena).\nRamon Ferminen aita, Ramón Bernardo de Artagaveytia Urioste (Santurtzi, 1796-Montevideo, 1856).\nArgazkiaren iturria: geni.com\nRamon Bernardo Maria Josefa Gomez Calvorekin ezkondu zen 1826ko azaroaren 25ean eta hamar seme-alaba izan zituzten, euretako bat Ramon Fermin zen, Ramon izenaz ezaguna, gure istorioaren protagonista.\nRamon Artagaveytiak bitan bizi izan zuen ontzi bat hondoratzearena. Lehenengoa, Titanic-en ezbeharra baino berrogei urte lehenago gertatu zen. Hartan “America” baporea La Plata ibaian hondoratu zen. Bigarrenetik, berriz, ez zen bizirik irtengo, 74 urte zituela hil baitzen Titanic hondoratu zenean.\n“Duela berrogei urte “America” ontzian bizi izan nuena ikaragarria izan zen”, idatzi zuen. Titanic-en zituen aurrerapen teknologikoek liluratuta, Guaminin zuen Enrique lobari horrela idatzi zion: “Ezin duzu imajinatu, Enrique, telegrafoak ematen duen lasaitasuna. “America” ontzia hondoratu zenean, Montevideoren aurre-aurrean geunden arren, inork ez zion gure laguntza-eskaerari erantzunik eman… Portutik ez gintuzten ikusten, bidali genituen argi-seinaleek ere ez zuten inongo erantzunik eragin. Oraingo honetan, telefonoa ontzian dugula, ez da horrelakorik gertatuko”.\nFamiliari ere idatzi zion: “Titanic “benetako ontzia” da. Azkenean, bidaiatzeko aukera izango dut, eta batez ere, lasai lo egiteko…”. Tragediaren ostean, denbora luzez Manuel anaia egunero abiatzen zen Montevideoko portura, Ramonek tragedia gainditu eta herrira itzuliko zelako esperantzaz, baina amets hori ez zen inoiz gauzatu.\nDuela 20 urte Josu Hormaetxeak Titanic ontziari buruzko berri bat irakurri zuen prentsan. Bi datu geratu zitzaizkion buruan iltzatuta: Bata, Titanic-eko bidaiari bat Bilbon ibili zela transatlantiko handian ontziratu aurretiko egunetan; eta bestea, Bilboko Kale Nagusiko Arrese gozo-dendan egon zela makina bat gozoki erosten, ustez, bidaiarako.\nJosuk Arresen galdetu zuenean, jabeetako batek esan zion bazuela pasadizoaren berri, baina ez zekiela nortaz ari zen. Informatika, eta bereziki Internet, herri xehera heldu zenean, Josuk Titanic-en bidaiarien zerrenda bilatu zuen. 2.208 izenetatik bik eman zioten arreta, euskal abizenak zituztelako: Ramon Fermin Artagaveytia eta Manuel Uruchurtu mexikarra. Bietako baten biografia ikertzea erabaki zuen eta Artagaveytia aukeratu zuen alfabetikoki lehenengoa zelako.\nManuel R. “Uruchurtu” abokatu eta legegile mexikarra.\nArgazkiaren iturria: diariodepuan.com.ar\nBuru-belarri jarri zen La Bilbaina eta Bidebarrietako liburutegietan ikertzen. Eta Euskal Herrian ikerketa-lana amaitu zuenean, bidaiatzen hasi zen aztarna berrien bila.\nLehenengo Cherburgora jo zuen, Normandiara, Ramon Artagaveytia bertan ontziratu baitzen Titanic-en. Frantziako itsas-armadaren artxibategian behar zuen dokumentazioa aurkitu zuen. Hortik Argentinara joan zen, Josuk han familia zuen eta. Ramon lehenengoz hondoratu zen ibaia ezagutu nahian, La Plata ibaia zeharkatu zuen, Buenos Airesetik Montevideora.\nMontevideon hainbat liburu-denda eta liburutegitan ibili zen, Ramon herritar garrantzitsua izanik, bere datuak jasoko zituen libururen bat topatuko zuelakoan. Baina zoritxarrez, ez zuen ganorazko ezer topatu.\nOrduan, telefono-listinera jo zuen, eta hartan bai, Artagaveytia familia aurkitu egin zuen. Gure protagonistaren senide batekin egin zuen hitzordua, zeina, jakina, harri eta zur geratu zen jakin zuenean, Josu urrutitik zetorrela bere arbaso baten biografiaz galdetzera. Josu Hormaetxeak, senide horren bidez, Ramon Artagaveytiak Titanic-ek Irlandan egin zuen geldialdian bota zuen gutuna eskuratu zuen, bera hil ostean helduko zena.\nJosuk ikertzen jarraitu zuen, eta Montevideoko katedralean Ramonen jaiotze-agiria lortu ostean, Liverpool eta Southamptonera jo zuen.\nLan honen guztiaren edukia “Pasajeros del Titanic. El último viaje de Ramón Artagaveytía” liburuan dago jasota.\nHorrela, ikertzaile bilbotarra transatlantiko legendarioaren tragedia berreskuratu zuen, noren eskutik-eta euskal abizena zuen Titanic-eko bidaiari uruguaitar baten eskutik. Egileak horrela diosku: “Artagaveytiak, lehenengo klaseko bidaiariak, Bizkaian zuen jatorria, baina Titanic-en ontziratu zenerako Montevideoko goi mailako kidea zen”.\nArgazkiaren iturria: Enciclopedia Titánica\nHurrengo lerrootan “Pasajeros del Titanic. El último viaje de Ramón Artagaveytía” liburuaren pasarte batzuk dituzue, Bilboko Udalak jasoak. Pasarteok “Belaizean aurrera” izenburupeko kontakizunekoak dira:\nMartxoa zen, goiz eguzkitsua baina haizetsua Campo Volantinean. Izan ere, haize-bolada batek ia bota zion kapela. Kale Nagusira heldu zenean, azkarrago ibili zen eta tranbia eta oinezkoen itsasoa zeharkatu ostean, helmugara heltzea lortu zuen. Gozo-dendara sartu zenean, ahots guztiak isildu eta denak geratu ziren berari begira. Lehenengo, bezeroaren dotoreziagatik, eta gero, egin zuen eskaera bitxiagatik: Kilo bat toffee-gozoki. Gehiegi andrazko bati oparitzeko. Baina denetan harrigarriena gozokien norabide misteriotsua zen: “Baten batek jasoko du Madrilen, Ameriketara itsasoz egingo duen bidaia luze batean eramateko”. Handik aste batzuetara Arrese familiak jakin zuen kutxa hori Titanic-eko bidaiari batentzat zela, Ramon Arteagaveytiarentzat, Santurtzi eta Barakaldoko semea eta iloba.\nHorrelaxe eman zioten aditzera Concepción Arreseri eta berak horrelaxe kontatu zion Gonzalo ilobari. Enkargua Patrick Markuartu bere lagunaren amamak egin zuen. Handia da gero, testu ugari eta liburu bat baitaude Arteagaveytiak Titanic-en egindako bidaiaz.\nEgiari zor, ezin da ziurtasunez esan Ramon izan zela toffee gozokien jasotzailea, baina badirudi horrela izan zela. Gainera, Ramonen bidaiak aurrekari berezia du, aita Santurtziko Mellon jaio baitzen 1796an. Umezurtz geratu zenean, Amerikara emigratu zuen eta 1814an Uruguaira heldu zen.\nLehenengo arraunlari aritu zen eta gero inprimategi batean, itsas bidezko lehenengo garraio-enpresa sortu zuen arte, Montevideo-Buenos Aires bidea egiten zuena. 1826an M.ª Josefa Gomezekin ezkondu zen eta hamar seme-alaba izan zituzten. Bosgarrena 1840ko uztailaren zazpian jaio zen. Ramon Fermin jarri zioten izena, hirurogeita hamar bat urte zuela Titanic-en ontziratu zen berbera. Kontua da 1871n Mar de la Platan Amerika transbordadoreak sute bat izan zuela. Zorionez, bere burua uretara botatzeko erabakiari esker bizirik atera zen; bestela, itota edo erreta hilko zen. Horrela, ordu luzeak igerian eman ondoren, kostaldera osorik eta bizirik heltzea lortu zuen. Esperientzia horrek betiko markatu zuen, baina ez zen berriro itsasoratzeko eragozpena izan. Are gutxiago, urperaezina omen zen itsasontzi baten inaugurazio-bidaiarako txartela erosteko.\nArteagaveytiak Cherburgora, Normandiara, joan nahi zuen, bertan Titanic-en ontziratu eta Estatu Batuetaraino heltzeko. Jakin badakigu horrela gertatu zela abiatu aurretik, gutun bat bidali zuelako. Bertan etxeko kontuez gain, transatlantikotzar itzelaren neurriaz eta luxuez jardun zuen. Lehenengo klasean bidaiatuko zen jakina, Benjamin Guggenheim, Astortarrak, Strauss edo Bruce Ismay konpainiaren zuzendariarekin batera. Baina beste batzuk ere izan ziren han. Esate baterako, Manuel Urutxurtu, euskal jatorriko mexikarra, zeinaren mahaikide eta bidaiarikide izan zen gure Ramon.\nManuel gizon adoretsua eta bihotz onekoa zen,. Salbamendu-txalupan tokia hartzerakoan, bere lekua emakume bati utzi zion bera bertan hilko zela jakin arren. Horren truke, alargunari gertatutakoa jakinarazteko eskatu zion. Handik urte batzuetara emakumeak hitza bete zuen, eta negar-zotinka Urutxurturen alargunari egia aitortu zion. Esan zion senarra hunkitu eta bere tokia utz ziezaion, gezurra esan ziola. Egia esan, ez zuen zertan gezurrik esan, Urutxurtu eta Arteagaveytia, biak ala biak gizon zintzoak baitziren, eta euren burua sakrifikatzea hautatuko zuketen emakumea hiltzen utzi baino lehen. Arteagaveytia, 70 urtetik gorako gizon zaharra izan arren, ordu luzez egon zen itsasoan baltsa gisa erabili zuen hamakan. Horren lekukoa dugu: bere erlojua, Gorpuarekin batera erreskatatua bera. 4:53 markatzen zuen, bihotza eta erlojua, biak, isildu ziren unean; baina ez zen itzali Ramonek utzitako aztarna, bere bizitzak eta heriotzak bizirik dirautelako historian izan den hondoratze ospetsuenaren memorian, toffe-kutxatxo herdoildua gordetzen duen transatlantiko mitikoaren hondarretan.\nBaina Ramon Artagaveytiaren bizitzaren historiak oraindik zuen ezkutuan beste misterio bat:\nTitanic-en ezbeharrean mila eta bostehun bidaiari baino gehiago hil ziren; horietako hiru uruguaitarrak, eta hiru horietatik Artagaveytiarena izan zen biktima bila inguru hartako uretan jardun zuen MacKay-Bennet ontziak aurkitutako gorpu bakarra. Itsasontzia hondoratu eta aste betera agertu zen Ipar-aldeko Ozeano Atlantikoan. Bere gorpua identifikatu eta arropatan zeuzkan gauzetan miatzen ari zirela gauza bitxiak aurkitu zituzten: urrezko zenbait txanpon, dirua liberatan, txekeak, labana txiki bat, kanbio-letrak, antiojoen kutxa eta erloju bat, urrezko katea zuen sakelako erloju dotore bat. Bitxiena zera da, erloju horren makineria Titanic hondoratu zeneko ustezko ordua baino bi ordu beranduago gelditu zela. Horrek frogatzen du Artagaveytia ez zela itota hil, hotzak akabatuta baizik, eta ezbeharraren ostean, nola edo hala lortu zuela ordu batzuetan ur azalean kulunkan bizirik irautea.\nRamon Artagaveytia jaunaren gorpua lehorreratu eta New Yorkera bidali zuten, eta handik itsasoz Montevideora, Uruguaik Estatu Batuetan zuen kontsularen kudeaketa tarteko. 1912Ko ekainaren 18an familiak Hilerri Nagusian zuen hilobian lurperatu zuten. Eta gaur egun hantxe dago gorpua, Ramonek berak Pariseko erakusketa batean erosi omen zuen ama birjina eder baten estatuaren babespean.\nArgazkiaren iturria: Montevideo.net\nHona hemen materiala Ramon Artagaveytiaren bizitzan interesa duzuenontzat:\nENTZUTEZKO dokumentu bat. SER kateak Josu Hormaetxeari Santurtziko seme baten semearen heriotza tragikoari buruz egin zion elkarrizketa interesgarria.\nPosted in: HISTORIA,SANTURTZI,SANTURTZIARRAK | Tagged: HISTORIA, JOSU HORMAETXEA, RAMÓN ARTAGAVEYTIA, SANTURTZI, SANTURTZIARRAK, TITANIC\nHerriko lehen erraldoiak\n“Irakurketa uneak” XII .argazki-lehiaketa


"Lagun artean elkartzea eta eguna ondo pasatzea da kontua" - Durango - Anboto.org\nAitziber Basauri 2018-10-10 18:00\nSanfaustoetako klasikoa bihurtu da marmitako lehiaketa. Aurten, baina, sukalkia prestatuko dute parte hartuko duten 120 bikoteek, abuztuan hegaluzearen arrantzaldia itxi zelako. Jabier Lacalek eta Jabier Arrietak ondo hartu dute aldaketa.\nZenbat urte marmitako lehiaketan parte hartzen?\nJabier Arrieta: 20 bat urte. Merkatu plazan egiten zenetik. Hasierako urteetan 50 bat bikote ginen. Gero, leku faltagatik, Landako Gunera aldatu zuten. Urte bat lehenago Ezkurdin egin zen, baina ez zen ondo irten.\nGustatzen zaizue sukaldean aritzea?\nJabier Lacal.: Bai, asko. Txokoan elkartzeko ohitura handia dugu. Ondo jatea eta edatea gustatzen zaigu.\nJ.A.: Egia esan, etxean baino, txokoan kozinatzea gustatzen zait gehiago, baina gustuko dut.\nAurten, marmitakoa beharrean sukalkia prestatu beharko duzue. Nola hartu duzue aldaketa?\nJ.L.: Ondo. Berdin zaigu bata edo bestea prestatu. Topikoa ematen duen arren, lagun artean elkartzea eta eguna ondo pasatzea da kontua.\nJ.A.: Gainera, antzera batean jardun beharko dugu. Sukalkia denbora gehiago egon beharko da sutan, bestela... Urtero berdina egiteak nagi apur bat ere sortzen du. Aurten aldatu egingo dugu, ea nola doan!\nIazko marmitako lehiaketan bigarren geratu zineten. Zein da marmitakoa prestatzeko sekretua?\nJ.L.: Maitasuna. Horrez gain, ondo aukeratu behar da generoa, bertoko produktua beti. Lehenengo saria ere irabazi genuen, 2014an.\nJ.A.: Marmitakoari barazki asko bota behar zaio. Inoiz aholkuren bat ematera ausartu naizenean, beti esan dut beldurrik barik botatzeko barazkiak, pentsatutakoaren bikoitza. Asko irabazten du jakiak. Hainbat sukalde-laguntzaile izaten ditugu, eta asko errazten digute lana. Lan ona egiten du kuadrillak.\nEta sukalkiaren kasuan?\nJ.A.: Igual denbora gehiago beharko dugu prestatzeko. Marmitakoak ez du denbora asko behar sutan.\nAurten lehenengo saria lortuko duzue?\nJ.L.: Irabaztera joango gara (barrez).\nJ.A.: Denok gura dugu irabazi! Ahalik eta ondoen egiten saiatuko gara.


Sopelan, urte osoan zehar, ugariak dira ospatzen diren jaiak eta jaialdiak. Urteko ia hilabete guztietan sopeloztarrek eta bisitariek hainbat jai, jaialdi eta kultur ekintzetaz gozatzeko...\nKZgune bat, herritarrak Internet erabiltzen eta Sarean nabigatzen doan ikasteko beharrezko instalazioak dituen zentro publikoa da. Espazio fisiko honetan herritarrak honako zerbitzu hauek aurkitzen ditu: • Interneteko...\nKurtzio Kultur Etxeak diseinu abangoardista du (airetik ikusita, uso baten eitea du). Eraikinak 1.600 metro koadro ditu guztira, bi solairutan banatuta eta V eran antolatuta....\nSopelako Udal Liburutegia 1984. urtean sortu zen. Hasieran Zipiriñe eskolan zegoen eta liburu gutxi batzuk baino ez zeuden bertan; gero, egun Erretiratuen Etxea denaren gelara...\nAisialdi, hezkuntza eta kultura arloak hainbat zerbitzu eta jarduera egiten ditu ahalik eta kultur eta hezkuntzaeskaintzarik zabalena emateko. Eta arreta berezia jartzen du hezkuntzarekin eta...


PFEZren eta Sozietate Zergaren atxikipen-tasa berriak Foru Lurraldeetan | Laboral Kutxa\nEuskal Foru Aldundiek Errentaren gaineko Zergaren eta Sozietateen gaineko Zergaren atxikipen-tasa berriak arautu dituzte, Consulting PROren orrialde honetako berrien atalean iragarri genuen bezala. Tasa berriak lehenago finkatu zituen uztailaren 10eko9/2015 Errege Dekretuak, Pertsona Fisikoen Errentaren gaineko Zergaren bidez zergadunek jasaten duten zama gutxitzeko premiazko neurriei eta beste neurri ekonomiko batzuei buruzkoak.\nBizkaian, atxikipen-tasa berriak uztailaren 21eko128/2015 Foru Dekretuak onartu zituen (2015eko uztailaren 28ko BAO).\nGipuzkoan ere atxikipen-tasa eta konturako ordainketa berriek 2015eko uztailaren 12tik aurrera izango dute eragina, eta uztailaren 28ko73/2015 Foru Dekretuak ezarri zituen (2015eko uztailaren 30eko GAO).\nJarduera profesionalen etekina.2015eko uztailaren 12tik aurrera, jarduera profesionalen etekinen gaineko atxikipenak % 19tik % 15era jaitsi dira.\nHiri-lurreko ondasun higiezinen errentamendua (atxikipena egiten zaien bulego eta lokaletarako erabiltzen da).Irailaren 1etik aurrera, errentamenduen atxikipena % 19,50ekoa izango da (2015-08-31ra arte, % 20koa da), eta 2016ko urtarrilaren 1etik aurrera, % 19koa izango da.\nBeste errenta batzuk.2015eko uztailaren 12tik aurrera, atxikipen-tasa % 20tik % 19,5era jaitsi da kapital higigarriaren etekinetarako, eskudirutako sarietarako eta ondorengo jarduera hauek jatorri duten etekinetarako: jabetza intelektuala eta industriala, laguntza teknikoa, ondasun higigarri, negozio edo meategien errentamendua, eta aurreko ondasun guztien azpierrentamendua.\nSozietateen gaineko Zerga.Karga-tasa ez da aldatu, baina bai atxikipen-tasa orokorra. Hain zuzen, 2015eko uztailaren 12tik aurrera % 19,50era jaitsi da (lehenago % 20koa zen), eta 2016ko urtarrilaren 1etik aurrera % 19koa izango da.\n2015/07/11ra arte 2015-07-12tik aurrera 2016/01/01etik aurrera\nJarduerari ekin dioten autonomoen atxikipenak, lehen hiru ekitaldietan\n15.000 €-tik beherako etekinak dituzten profesionalen atxikipenak, zenbateko hori aurreko ekitalditan lortutako etekin ekonomikoen eta lanekoen baturaren % 75 baino gehiago bada\nKapital higigarriaren etekinak\nOndasun higiezinen errentamenduak eta azpierrentamenduak\nAkzioen eta inbertsio-fondoetako partaidetzen transmisiotik edo errenboltsotik datozen ondare-irabaziak


genre_facet:"EIMAk onetsitako materialak" author_facet:"Elhuyar Hizkuntza Zerbitzuak" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Automatismo Elektrikoak, Pneumatikoak eta Hidraulikoak (Modulua)" topic_facet:"Instalazioa eta mantenimendua (Lanbide Arloa)" topic_facet:"Sistema automatizatuak (Modulua)"\nGeneroa / Forma: EIMAk onetsitako materialak Egilea: Elhuyar Hizkuntza Zerbitzuak Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Automatismo Elektrikoak, Pneumatikoak eta Hidraulikoak (Modulua) Proposatutako gaia: Instalazioa eta mantenimendua (Lanbide Arloa) Proposatutako gaia: Sistema automatizatuak (Modulua)\nAutomatismo Elektrikoak, Pneumatikoak eta Hidraulikoak (Modulua) 1 Automatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazio-teknikak (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Instalazio domotikoen eta automatikoen konfigurazioa (Modulua) Instalazioa eta mantenimendua (Lanbide Arloa) 1 Lanbide Heziketa 1 Mantentze-lan elektromekanikoa (Heziketa Zikloa). Erdi maila 1 Mekanizazioa (Heziketa Zikloa). Erdi maila Sistema automatizatuak (Modulua) 1 Sistema elektroteknikoak eta automatizatuak (Heziketa zikloa). Goi maila 1 Sistema sekuentzial programagarriak (Modulua) Guztiak ikusi ... gutxiago ...


"Doako eskulana" baliatzen dituzten hitzarmenak bertan behera uzteko eskatu du Podemosek - Araba - Alea.eus\nErredakzioa 2019-01-07 11:27\nGasteizen jokatuko da Lauko Finala. BASKONIA\nPolemika piztu da Euroligako Lauko Finala lan profesionala egiteko 170 boluntario bilatzen ari delako.\nGasteizko Podemos udal taldeak "doako eskulana" sustatzen duten ospakizun handien hitzarmenak bertan behera uzteko eskatuko du Gasteizko Udalaren Sustapen Ekonomikoaren batzordean, urtarrilaren 8an. "Ez gaude berez boluntariozko lanaren kontra, baina bai enpresa handiek etekin ekonomikoen tartea handitzeko helburuarekin egiten duten lan horren erabileraren kontra, baita administrazio publikoak konplizeak bihurtzearen aurka ere".\nEuroligako Lauko Finalak lan profesionala egiteko 170 boluntario bilatzeko abiatu duen prozesuak piztu du polemika hirian. Izan ere, Podemos udal taldeko bozeramaile Jorge Hinojalek azaldu duenez "pertsona ospetsuak iritsiko dira hurrengo egunetan hirira, eta hiru egun horietan, bederatzi orduz, harrera egingo dieten eta haien ardura izango duten lagunek duro bat ere ez dute kobratuko". Hinojalen iritziz, lan profesional hori ezin da doakoa izan.\nHorregatik, hurrengo ekitaldi handien aurrean Udalaren jarrera "arduratsuagoa" galdegingo du urtarrilaren 8an Podemosko eledunak Sustapen ekonomikorako udal batzordean, eta hitzarmenak sinatzeko orduan abusuzko egoerak gelditzea. "Horrelako txapelketen sustatzaileek esan dezakete hau dela dagoena eta onartzen ez badugu alde egingo dutela, baina ezin dugu gehiegikerietan parte hartu". Udal gobernuaren erantzunaren arabera, Podemos taldeak aztertuko du hurrengo egunetan eskaera berdina aurkezten duen Arabako Batzar Nagusietan eta Eusko Legebiltzarrean, Diputazioak eta Eusko Jaurlaritzak ere diruz lagundu baitute Lauko Finala.


Hilerrien etorkizuna | rufino iraola garmendia\nGomendatzen dizuet →\nPublicado el noviembre 5, 2015\tpor kafarnaum\nIgaro berria dugu Santu Guztien Eguna. Hiru hilerri bisitatu ditut. Ez dut nabaritu aldaketarik iaztik aurtena edo aurreko urteetatik hona. Jendea berdintsu dabil, eta jende berdintsua. Hilerriko paisaia ere, lore eta abarrez osatua, antzekoa da. Esango nuke arrazoi askogatik doala jendea kanposantura, doana; zeren jende gutxiago joaten bada, ez da ideologia erlijiosorik ezak inor atzentzen duelako, baizik eta gero eta pertsona gutxiagok eskatzen duelako ‘defuntuen baratzean’ lurperatzeko, eta gero eta gehiagok nahi duelako erraustu eta gorpuzkinak haizeari eskaini edo uretan murgildu.\nNik uste kanposantuak, gaur egun ezagutzen ditugun moduan behintzat, hamarkada batzuen buruan desagertu egingo direla. Sinesmenarekin edo federik ezarekin ote horrek zerikusia? Ez, noski! Konbentziturik nago fedegabeak adina izango direla errausteko eskatzen duten sinestunak.\nHizkera arruntean, ‘mentalitate-berria’ esan ohi diogu horrelako aldaketari. Eta askotan pentsatzen dugu mentalitate berria eremu jakin bati lotua dagoela; kasu honetan, heriotza eta bere inguruari. Baina ez da horrela izaten. Eremu jakin batean aldaketa sumatzen badugu, paradigma kultural osoa aldatu delako da. Metafora batekin esateko, betaurreko batzuk erantzi eta beste batzuk janzten ditugunean gertatzen da hori. Orain errealitatea betaurreko berriekin ikusiko dugu, baina errealitate osoa, eta ez arlo jakin bat bakarrik. Esan daiteke paradigma kultural bat dela gauza askoz osaturiko multzoa, konstelazio baten antzera, eta hor sartzen dira: ideiak, portaerak, ohiturak, sinesteak, erritualak, arauak…\nAdituek diotenez, ordea, historian zehar krisi eta kontzientziaren mutazio eta aldaketa kultural izugarriak gertatu dira. Orain bertan ere, orain arte gutxi izan diren bezalako mutazio baten aurrean omen gaude. Eta horrelako aldaketa kultural batek dena astintzen du: ekonomia, politika, kultura, erlijioa, familia, erlazio pertsonalak, bizia eta heriotzaren ikuspegia… Den-dena.\nNolanahi ere, gu bizi garen inguruari (inguru oso zabalari) buruz dihardut hizketan. Izan ere, munduko beste toki batzuetan eduki ditzakete, errealitatea begiratzeko, beste betaurreko batzuk edo beste marko bat. Gainera, indibidualki ere egon gaitezke errealitateari leiho diferentetatik begira. Orduan ez dugu errealitatea berdin ikusiko. Baina esango nuke hilerriari eta bere ‘etorkizunari’, antzeko betaurrekoez begiratzen diegula guztiok.\nBai Horixe, DV: 151105\nEsta entrada fue publicada en General Castellano y etiquetada 1151105. Guarda el enlace permanente.


Auto-karabanentzako aparkalekua Zumaian\nZumaiako Udalak auto-karabanentzako aparkalekua jarri du Estazio kaleko azken bi pabilioien artean. 26 ibilgailurentzako tokia izango da eta ur zikina botatzeko estolda, zabor ontzia ere ipini dituzte...\n(01/07/2008 - 31/12/2012)\nDonostiak Europako Auto-karabanen parkingik onenetakoaz gozatzeko aukera eskaintzen du.\n(28/05/2008 - 31/12/2014)\nBisita: Valentin Manterolaren estudioa\nZumaian Valentin Manterola artistaren estudioaren bisita. Bertan, egilearen margo lanak daude erakusgai.\nValentin Manterolaren estudioa\nTxingudi Badiaz eta Bidasoa Ibaiaz goza ezazu - Piragua eta Yola alokairuak\nTxingudi badiaz eta Bidasoa errekaz goza ezazu. Piragua eta kanoa alokaketa..\n(31/12/2002 - 31/12/2015)\nZeraingo Kartzelari Ikustaldiak\n1711 urteko kartzela. Pasoko kartzela modura erabili zen, Zerainen elkartzen baitziren garrantzi handiko bi galtzara\nZeraingo Kartzela - Ostatua


Prosa eta Poesia lehiaketara lanak aurkeztu ditzakete 18 urte arteko haur eta gaztetxo oiartzuarrek\nAurten sari banaketa abenduaren 4an izango da\nOiartzungo Udalak XXXI. Prosa eta Poesia lehiaketa antolatu du. 8 eta 18 urte arteko oiartzuarrek (bertan erroldatuek) eta herriko ikastetxeetan ikasten dutenek parte hartu ahal izango dute lehiaketa honetan.\nLanek argitaragabeak eta euskaraz idatzitakoak izan behar dute. LH 3. eta 4. mailako lanen kasuan izan ezik (hauek eskuz idatzita bakarrik onartuko dira), ordenagailuz idatzita aurkeztu beharko dira lanak: A4 neurrian, 1,5 lerroartearekin eta Arial 12 letra eta tamainarekin. Gaia librea izango da eta luzerari dagokionez, prosan gutxienez 2 orrialde eta gehienez hiru izango dituzte lanek. Poesian, berriz, 24 lerro gutxienez eta gehienez, bi orrialde izango dituzte.\nLan bakoitzaren bi kopia aurkeztu beharko dira Euskara zerbitzuan edo udaletxeko harreran, urriaren 30a arte. Lanaren lehenengo orrialdean izengoitia jarriko da eta kanpoan izengoitiarekin identifikatutako beste kartazal batean datu pertsonalak: izengoitia; izen-abizenak; ikasmaila eta adina; ikastetxea; helbidea eta telefonoa.\nAurten, abenduaren 4an izango da sari banaketa, Xabier Lete poeta oiartzuarra hil zen egunarekin bat eginez.\nGuztira, 20 sari banatuko dira, 50 eta 120 € artekoak. DBH 3. maila arte liburu eta materialetan gastatzeko txartelak jasoko dituzte sarituek. DBH 3. mailatik 18 urte artekoek, berriz, esku-dirua.\nLehiaketari buruzko informazioa www.oiartzun.eus-eko EUSKARA atalean lortu daiteke.


Futbola jarraitzea garesti, internet da alternatiba • ZUZEU\nTelebista baztertu eta internetera - Roo Reynolds cc\nSogecable eta Mediaproren arteko izugarrizko lehia bizi genuen lehengo urtean futbol partiduen erretrasmisio eskubideak zirela eta ez zirela. Makina bat aldiz geratu ginen behintzat etxean, Digital+ en partidua erosi, eta gero azken unean deus ikusi gabe. Aurten ordean ez dirudi hainbeste arazo izango denik, jardunaldi osoa ordainpeko TDT bitartez jarraitu ahal izango da Gol Tv-en eta La Sextak jardunaldiro partidu bat botako du irekian.\nZure taldearen partidu guztiak jarraitzeak urtean 600 euro inguru kostatuko du, lehen baino dezente gehiago. Ea nor den hori ordaintzen duen “forofoa”, nik behintzat nahiago dut lagunekin trago bat hartzera joan eta tabernan ikusi.\nBestetik ETBk Champions League-a erretransmititu behar du irekian, lehen aldiz historian. Futbol zaleentzat karamelo bat izango da noski, baina, zalantza bat ere piztu du honek: Non emititu behar dute lehen kanalean ala bigarrenean? Euskaraz ala, lehen aldiz, gaztelaniaz? Oraindik ez dute esan publikoki, ez behintzat egiten dituzten iragarki ponposoetan. Espero dut, orain arte bezala euskaraz erretransmititzea; nolabait, euskarari pantaila kuota garrantzitsu bat ematen baitio futbolak. Ikusiko da.\nEa, orduan bi alternatiba bakarrik daude; edo urtean 600 euro xautu eta etxean ikusi partiduak, edo tabernara jaitsi eta kontsumizioaren truke partidua ikusi. Ez, bada hirugarren aukera bat, ekonomikoena, ez oso ezaguna: http://rojadirecta.com . Web-orri honetan edozein partidu jarrai daiteke zuzenean etxetik, ezer ordaindu gabe. Champions league-a, UEFA, Nesken ligak, Espainiako liga, Italiakoa, Frantziakoa, Ingalaterrakoa… dena ezertxo ere ordaindu gabe, zuzenean.\nArgentinara ikastera joan den Athletikeko lagun batek pasa zidan helbidea eta harriturik geratu nintzen. Nik behintzat argi dut, hirugarren aukera honi helduko diot, zalantza izpirik gabe.\nAthletic, Chanpions league, cuatro, Digital+, dirua, Erreala, etb, euskara, futbola, krisia, La Sexta, Mediapro, Sogecable, TDT, UEFA\n5.000 laguni mesedea eta 4 milioitik gora lehengo berean\nAthletic eta Bartzelonako toons-ak


ALMANDOZKO ANTZINAKO ERAIKIN NOBLEAK\nBi hauek dira Almandozko jauregien arkitektura hobekien ezaugarritzen duten jauregiak: Galtzaga jauregia: Noblezia berriaren leinu-etxea. XVIII. mendeko eraikina da, guztiz zaharberritua, eta, egun, ostatu bihurtua. “Jauregia” jauregia: Antzinako nobleziaren leinu-etxea. Armarria ezkerrera lerratua (naturako irudi baten ezkerrean beste osagarriren bat duen armarria) daukan bakarra da haran guztian. Ezkerrera zuzendua daukan kaskoa bilaukeriaren ikur irakurri gehiago\nALMANDOZKO SAN PEDRO PARROKIA\nAlmandozen dagoen eraikin modernoa da, 1956ko azaroaren 11n inauguratua, eta parrokia zaharraren aztarnen inguruan kokatua. Oinplanoa atal biko nabe batek osatzen du, baita gurutzadura batek eta burualde poligonal batek ere. Gurutzaduraren bi aldamenetan bi erretaula nabarmentzen dira. Lehena, Andre Mari arrosariokoarena da, lehen barrokoko artelana, XVII. mendearen lehen erdikoa dela uste da. Bigarrena, berriz, San irakurri gehiago\nAMAIURKO AINTZINAKO ERAIKIN NOBLEAK\nBi hauek dira Amaiurko jauregien arkitektura hobekien ezaugarritzen duten jauregiak: Arretxea jauregia: Herriko kaskoetako batean kokatua dago XVII. mende erdialdean eraikitako leinu-etxe hau. Harlanduzko etxaurre erregularra du, bi atalekoa, eta baita bi isurkiko estalkia duen atikoa ere. Beheko solairuan, zirkulu erdiko arkua duen atea dago, erdigunetik aldendua eta arku-uztai kiribilduarekin. Bigarren solairuan, berriz, karel kiribilduko irakurri gehiago\nBertako aztarna arkitektonikoei erreparatuta, Erdi Aroko eraikina dela esan daiteke, baina aldaketa ugari izan ditu; batik bat, XVI. eta XVIII. mendeetan. Antzinako tenplu honen adierazgarri garbia da arkibolta zorrotzen portalea, XIII. mendean eraikia estilo protogotikoan. Prozesu eta moldaketa guztien ostean, Amaiurko elizak latindar gurutzeko oinplanoa dauka, nabe estu eta altukoa, gurutzadura handikoa eta burualde zuzenekoa. Eraikinaren kanpoaldean irakurri gehiago\nANIZKO JASOKUNDEKO ANDRE MARIAREN PARROKIA\nAnizen dago. Erdi Aroko eliza dela uste da; batez ere, hagaburuengatik eta nabearen azken atal gaineko dorrearen kokapenagatik. Oinplanoak lau ataleko nabe angeluzuzena du, gurutzadura markaturik gabeko burualde zuzena barne. XVI. mendean sakristia erantsi zioten eta XVIII. mendean erabat zaharberritu zituzten portalea, estalkiak eta kapera. Are lehenago, 1688an, eraitsi egin zuten elizako dorrea, baina Hazparrengo irakurri gehiago\nHona hemen Arizkungo jauregien arkitektura hobekien ezaugarritzen duten mustra edo eraikinak: Ursuatarren jauregia: Bozate auzotik urre dago Ursua jauregia, Ordoki auzoan hain justu. Hor daude ursuatarren erroak, hots, Ursua leinuaren jatorria. Leinu horretako kideek karguak betetzen zituzten, jada, XIV. mendearen lehen erdian, Nafarroako erresuman. Beamontearren bandoan ibili ziren eta, ondoren berriz, Nafarroak Gaztelarekin bat egitearen alde egin irakurri gehiago\nARIZKUNGO AINGERUKO ANDRE MARIAREN KOMENTUA\nKlaretarren komentu hau Joan Bautista Iturralde jaunak – Murillo el Cuendeko markesak – eta haren emazte Manuela Munarriz andreak sortu zuten. Iturralde Arizkungoa zen izatez, 1674an jaioa, baina Madrilen bizi izan zen 1701az geroztik. Han diru asko egin zuen eta goi-intendente kargua betetzera ere iritsi zen Errege-Ogasunean. Oinordekorik ez zuela-eta, Arizkungokomentua eraikitzeko eskaini zuen bere herentzia. irakurri gehiago\nArizkunen dago eliza barroko hau. Parrokia urte askoan eraiki zen eta prozesua oso ongi dokumentatua dago. 1568an hasi zen, baina eraikina XVII. mendean osatu zen, neurri handi batean. Nabea, dorrea, koru zati bat eta dagozkion arkuak 1722 eta 1724 artean eraiki zituzten. Oinplanoa latindar gurutzekoa da eta nabeak lau atal ditu, gurutzaduraz gain. Gurutzadura hori bera irakurri gehiago\nHona hemen Arraiozko jauregien arkitektura hobekien ezaugarritzen duten bi eraikinak: Jauregizarrea edo Jauregizarra dorrea: Nukleo nagusia gotikoa (XIV. edo XV. mendekoa) bada ere, gerora eranskin gehiago egin zaizkio; esaterako, albo-atal bat eta hegal bakarreko teilatua, hiru troxako armarri txiki batez dinteldutako ate batekin. Nukleoa harlandu gorriko zati batez hornitua dago behealdean, arkitektura-ezaugarri gotikoekin: ojiba-leiho zatikatuak eta gezi-leihoak, irakurri gehiago\nARRAIOZ – JASOKUNDEKO ANDRE MARIAREN PARROKIA\nArraiozko eliza hau XVI. mendekoa da (1568an hasi ziren eraikuntza-lanak), baina baliteke aurrez besteren bat existitu izana. Gerora, XVIII. mendean, barroko garaian, zaharberritu egin zuten eliza ertz- eta ilargixka-gangen bitartez. Latindar gurutzeko oinplanoak nabe oso zabala du, hiru atal ezberdinez osatua, eta, horrez gain, gurutzadura eta burualdea. Behealdean, 1893ko data daukan arkupea ikus daiteke, zirkulu-erdiko arku irakurri gehiago


Busturialdeko I. Enpresa Ideia Lehiaketa - Gaztedi Busturialdea\nBermeoko eta Gernika-Lumoko udaletako gazteria zerbitzuek eta Urremendi Landa Garapen Elkarteak, Bizkaiko Foru Aldundiarekin batera, “Busturialdeko V. Enpresa Ideia Lehiaketa” abian jarri dute, bosgarren urtez jarraian. Lehiaketak enplegua sortu […]\nIrabazlea Jon Ander Musatadi - Ekintzaileentzako Ikasketa Bidaiak - Gernika\nBusturialdeko I. Enpresa Ideia Lehiaketa\n2014/12/19 - Bermeoko Nestor Basterretxea aretoan burutu da sari banaketa\nEkintzaileentzako Ikaskuntza Bidaiak izeneko ideiak jaso du Busturialdeko I. Enpresa Ideia lehiaketaren lehenengo saria, 3.000 eurokoa, Dalata.net-ek bigarrena, 2.000 eurokoa, eta Longane – Urdaibai SL-k lehen sektorearekin zerikusia duen ideia onenaren saria jaso du, 1.000 euroko saria. Sari banaketa ekitaldia Bermeoko Nestor Basterretxea aretoan burutu da.\nLehenengo saria jaso duen Ekintzaileentzako Ikaskuntza Bidaiak ekintzailetzarekin zerikusia duten ikaskuntza bidaiak antolatzeko start up bat sortzea du helburu, batetik kooperatibagintza kultura hedatzeko eta bestetik euskal gazteriak beste herrialde batzuetako enpresa mundua ezagutzeko. Ideiaren sortzailea, Jon Ander Musatadi 21 urteko gernikarra da, Mondragon Unibertsitatean ari da Lidergo Ekintzailea eta Berrikuntza gradua burutzen eta jada Txinara egingo duen lehen kontakturako bidaia buruan du.\nBigarren saria jaso duen Dalata.net Bermeoko kontserbak eta turismoa uztartzen dituen enpresa da, 2014an sortua eta aurtengo Arrain Azokan ezagutzera eman dena. Ideiaren sortzaileak Unai Bilbao eta Ekaitz Goienetxea bermeotarrak eta Sergio Matellanes bilbotarra dira. Unai harreman publikoen eta webgunearen programazio arduraduna da. Ikasketaz, ingeniari tekniko industriala da. Ekaitz, berriz, marka, komunikazioa eta diseinu arduraduna da. Ikasketaz, kazetaritzan lizentziatua da. Azkenik, Sergio banaketa eta administrazio arduraduna da. Ikasketaz, goi teknikaria telekomunikazio sistematan eta administrazio sistematan.\nBestalde, lehen sektorearekin zerikusia duen ideiarik onenaren saria Longane – Urdaibai SL, eskualdeko nekazaritza eta produktuen dinamizazio plataformak eraman du. Ideiaren sortzaileak anai bermeotar bi dira. 22 urteko Psikologia Graduatua den Xabier Ojinaga eta 24 urteko Mikel Ojinaga nekazal ingeniaria.\n2014ko otsailean sortutako enpresa da Longane, Bermeoko Landa eremuan kokatua. Bi ardatz nagusi ditu: euren baserrian ekoizten diren produktuak gero eta ekologikoagoak izatea eta eskualdeko ekoizle eta bezeroen arteko harreman zuzena bermatzea. Longane Urdaibaik, produktu naturalak ekoizteaz gain, Euskal Herriko produktuak Internet bidez ere saltzen ditu, www.longane.es webgunearen bidez.\nIdurre Bideguren Bermeoko Alkateak, Maitane Leizaolak, Bizkaiko Foru Aldundiko Gazteria eta Kirol Zuzendari Nagusiak, eta Urremendi Landa Garapen Elkarteko presidenteak, Josu Olanok, parte hartu dute sari banaketan, besteak beste.\nBusturialdeko I. Enpresa Ideia Lehiaketa hau Urremendi Landa Garapen Elkarteak eta Gernika-Lumoko eta Bermeoko udaletako gazteria zerbitzuek jarri dute martxan, Bizkaiko Foru Aldundiarekin batera, eta bere helburuak enplegua sortzea eta Busturialdeko gazteen ekintzailetza kultura sustatzea dira, beste batzuen artean. Lehiaketara 24 enpresa eta enpresa ideia aurkeztu dira eta maila oso ona izan dute.


Gasteizen erroldatutako musikari orori zuzenduta dago, Talde Gune Gasteiz(Beste leiho batean irekiko da) espazioarekiko lankidetzan, eta bi areto prezio sinbolikoan erabiltzeko aukera ematen du. Izan ere, Udalaren eta aretoen jabe den Talde Gune Gasteiz enpresaren arteko hitzarmenaren bitartez, aretoak orduko 2 euroan alokatu ahalko dituzte bakarlariek eta orduko 3 euroan taldeen kasuan, Sailak % 60ko diru-laguntza emango baitu.\nZozketan izena emateko epea: 2021eko azaroaren 8tik 19ra bitarte.\nZozketaren data: 2021eko azaroaren 30ean. (Zozketaren emaitza)\nAretoak erabiltzeko epea: 2022ko urtarrilaren 3tik abenduaren 31ra arte.


Txinako Litio Burdin Fosfato Bateriaren Fabrikatzaileak eta Fabrika - JINMA\nHasiera > Produktuak > Litio Burdin Fosfato Bateria\nShandong JINMA Technology Co., Ltd fabrikatzaile bat da, Litio Burdin Fosfato Bateriaren ekoizpenean espezializatua. Gure enpresak 270.000 metro koadroko azalera du. Horietatik lantegi normalizatuak 150.000 metro koadroko azalera du. 700 langile baino gehiago daude guretzat lanean, 50 ingeniari nagusi barne. Inbertsio osoa 500 milioi RMB baino gehiago da. 40 herrialde baino gehiagotan esportatu genuen gure produkzioa.\nGure Litiozko Burdin Fosfato Bateria kamioi astun elektrikoetarako, meatzaritza elektrikoetarako dump kamioietarako erabil daiteke, eta potentzia fuel.high teknologiako enpresa baino askoz hobea da, litio ioi bateriak, litio bateria modulua ikertu eta garatzeko, ekoizteko eta merkaturatzeko konpromisoa hartu du. PACK eta litio energia metatzeko ekipoak.\n1P8S / 1P12S modulu estandarra eroso konbinatu daiteke abiadura txikiko kamioietan, eskorga-kamioian, kamioi berezietan eta beste bateria-sistemetan, oso erabiliak; Aldi berean, ordezko piezen estandarizazioak kate zenbaki desberdinen konbinazio arbitrarioa ere bete dezake. Bezeroen erabilera eszenatoki zehatzak asetzeko; Handiagoa bada, 1P16S sartu dezake.\nLitio Burdin Fosfato Bateria Industriako Energia Biltegiratzeko\nGure Litio Burdin Fosfato Bateria Industriako Energia Biltegiratzeko Erabil daiteke Industriako Energia Biltegiratzeko Erabilera. Fabrikazioaren eskaeraren arabera, edozein pertsonalizazio onartzen dugu.\nLitio Burdin Fosfato Bateria Familia Energia Biltegiratzeko Erabiltzeko\nLitiozko Burdin Fosfato Bateria Familia Energia Biltegiratzeko Erabil daiteke Familia Energia Biltegiratzeko Erabilera. Azken pertsonalizazioa onartzen dugu azken erabiltzailearen eskaeraren arabera.\nEskorga Elektrikoa Litio Burdin Fosfato Bateriarekin\nLitio Burdin Fosfato Bateria duen Gure Orga Elektrikoa Portu Elektrikoetarako Erabilera Bereziko Kamioietarako erabil daiteke. Fabrikazioaren eskaeraren arabera pertsonalizazioa onartzen dugu.\nPortu Elektrikoaren Erabilera Bereziko Kamioia Litio Burdin Fosfato Bateriarekin\nEnpresa teknologia handiko enpresa da, litio ioi bateriak, litio bateria modulua PACK eta litio energia biltegiratzeko ekipoak ikertu eta garatu, ekoiztu eta merkaturatzeko konpromisoa hartzen du. Portu Elektrikoaren Erabilera Bereziko Kamioia Litio Burdin Fosfatozko Bateriarekin Portu Elektrikoaren Erabilera Bereziko Kamioia erabil daiteke. Fabrikazioaren eskaeraren arabera edozein pertsonalizazio onartzen dugu.\nAbiadura Handiko Auto Elektrikoa Litio Burdin Fosfato Bateriarekin\nLitio Burdin Fosfato Bateria duen Abiadura Handiko Auto Elektrikoa Abiadura Handiko Auto Elektrikoan erabil daiteke, eta Litio Burdin Fosfato Bateria duen Abiadura Handiko Auto Elektrikoaren errendimendua ere oso altua da.\nGolf Auto Elektrikoa Litio Burdin Fosfato Bateriarekin\nEnpresa teknologia handiko enpresa da, litio ioi bateriak, litio bateria modulua PACK eta litio energia biltegiratzeko ekipoak ikertu eta garatu, ekoiztu eta merkaturatzeko konpromisoa hartzen du. Litiozko burdin fosfatozko bateria duen gure golf auto elektrikoa golf auto elektrikoetarako, auto elektrikoetarako erabil daiteke. Fabrikazioaren eskaeraren arabera, edozein pertsonalizazio onartzen dugu.\nJINMA Txinan Litio Burdin Fosfato Bateria fabrikatzaile ospetsua da. Gure produktu berrienak EEE ziurtagiria dute. Behar izanez gero, prezioen zerrendak ez ezik aurrekontuak ere emango ditugu. Pertsonalizatutako Litio Burdin Fosfato Bateria fabrikako prezioarekin eros daiteke. Ongi etorriak gara gure fabrikara etortzea kalitate handiko eta aurreratutako produktuak erostera. Gure produktuak diseinuan moda ez ezik, iraunkorrak eta mantentze errazak ere badira. Lankide dezagun gure artean etorkizun hobea eta elkarren onura sortzeko.


Askatasuna berriz ere - Diario de Noticias de Navarra\nrikardo arregi 08.09.2021 | 00:50\nArabako egunkari bakarrak ikasturte hasierari buruzko erreportajea zekarren aurreko egunean: eskola pribatuak soil-soilik agertzen ziren (eskola kontzertatuak, ados, xehetasunak eta eufemismo lasaigarriak atsegin dituzuenotzat). Gogoan dut iaz edo orain dela bi urte egunkari batek, ez dakit horrexek berak edo beste batek, gauza bera egin zuela. Barkamenak eta desenkusak egon ziren protesta batzuen ondoren (ez genuen inor mindu nahi, egun bat lehenago hasi ziren pribatuak...), eta eskola publikoei buruzko erreportajea argitaratu zuten handik egun batzuetara. Baina argi geratu zen, aurten bezala, nor zen nor, askatasunaren gainean eraikitzen den betiko erretolikak apainduta.\nEgun berean egunkariek hezkuntzarekin lotutako beste albiste bat zekarten: talibanek aginduta, Afganistanen errezelak jarriko dituzte unibertsitateko ikasgeletan gizonak eta emakumeak bereizteko. Hau eskandalua! Emakumeen eskubideak urratuta! EAEn sexuaren arabera bereizita dauden eskolek diru publikoa jasotzen dute, baina hori ez da eskandalua, hori askatasuna da, gurasoen eskubideak eta abar. Zurikeria uste baino zuriago izan daiteke beti.\nArgi dago ergelkeria askori deitzen zaiela orain "askatasuna". Hezkuntzarekin lotutakoa ez da adibide bakarra. Askatasuna maite (sic) duten asko eskandalizatu dira estatu batzuek agindu dutenean funtzionario edo erizain edo zaintzaileek txertoa hartu behar dutela nahitaez, baina, aldi berean, liberal horiei primerakoa iruditzen zaie enpresa pribatu batean horrelako agindua ezartzea langileentzat, enpresen askatasuna errespetatu behar delako, norbaitek ez badu araua bete nahi libre delako alde egiteko eta abar.\nEskola publiko eta estatu ilunen aurrean, kontzertatu eta ekimen pribatuen argiak eta askatasunak ditugu, libre eta dirdiratsu. Txarrena da pentsamolde hori apurka-apurka zabaltzen ari dela, gogo guztiak bustitzen, eta erakunde publikoei barkatzen ez dieguna erraz barkatzen diegu pribatuei edozein aitzakiarekin. Nagusia askatasuna da, jakina.


Loiolako kuartelen eremua hiriaren zerbitzurako berreskuratu behar da • ZUZEU\nEspainian derrigorrezko soldadutza amaitu eta hamar urtera, oraindik ere kuartel militarrek okupatuta daukate Loiolako lur eremu oso garrantzitsu bat. Donostiaren etorkizunerako ezinbestekoa da lur horiek berreskuratzea, Urumearen ardatzean proiektu estrategikoak garatzeko eta militarrek hipotekatzen dituzten terrenoak hiriaren zerbitzura jartzeko. Gure ustez, eremu horretan URUMEA XXI deitu diogun proiektua garatu behar da: gazteentzako etxebizitza gunea eta jarduera ekonomikorako espazioak uztartuko dituena. Hori da militarrak bidali eta donostiarren ongizaterako egin dezakegun gauzarik onena.\nAtzo gauean, hauteskunde kanpainaren hasierarekin batera, azkenean Bilduk ere hauteskundeetan parte hartu ahalko duela jakin genuen. Albiste oso ona da hori, dudarik gabe, Euskal Herriarentzat. Aurrez argi asko defendatu eta aldarrikatu dugun bezala, donostiar eta euskal herritar guztiek izan behar dute hauteskundeetara aurkezteko eta nahi duten hautagaiei botoa emateko eskubidea. Atzoko albistea Groseko batzokian, kanpaina hasierarako elkartuta geunden lekuan bertan ospatu genuen cava edanez. Baina hortik aurrera, atzo bertan zerrendakideei eta alderdikideei esan nien moduan, proiektuez, ideiez, asmoez eta gure hiriaren etorkizuneko ereduaz hitz egiteko garaia da. Donostiar guztiei azaldu nahi dizkiegu hiri honen biharrerako dauzkagun proposamenak. Horietako bat gaur bertan aurkeztu dugu: URUMEA XXI proiektua.\nDonostia urte gehiegiz bizi izan da Urumeari bizkarra emanda, hain zuzen ere datozen urteetako garapen urbanorako ardatz nagusi izango denari bizkarra emanda. Hiriak korridore estrategiko honen behar handia dauka etorkizunerako. Horregatik Loiolako kuartel militarrak hor erdian egoteak sekulako kaltea eragiten du, lur eremu hori Donostiaren zerbitzura jartzea erabat hipotekatzen duelako. Erabat onartezina da, zerbitzu militarra kendu eta hamar urtera, Loiolako terrenoek donostiarrok ikusi ere egin nahi ez ditugun kuartel militarrek hipotekatuta jarraitzea.\nGai honetan Odon Elorzaren gobernuak erabateko erresoluzio falta erakutsi du, eta Donostiaren interesak defendatzen aritu beharrean, Espainiako Defentsa Ministerioaren delegatua bailitzan jokatu du. Horren aurrean, EAJk ahal duen indar guztiarekin lan egingo du, bai hemen eta bai Madrilen, gehiago luza ezin daitekeen egoera hau desblokeatzeko. Baina ez da erraza izango; donostiarrok argi izango dugu Loiolatik militarrak ateratzea baino askoz gehiago beharko dugula. Ezinbestekoa izango dugu Donostiatik benetako apustua egitea eta donostiarren etorkizunerako hain beharrezkoa den gune hau gure zerbitzurako lortzea. Eta horretarako lana eta presioa irmoki, zibismoz eta kontzientziazio sozialez egin beharko dugu.\nBaina lortuko dugu, eta behin lortutakoan ez dugu aitzakiarik izango gure proiektuak aurrera ateratzeko. Urumearen ardatza hiriaren garapen ekonomiko eta urbanorako polo berria izan behar da. Ardatz horretan sekulako aukerak daude, betiere osotasunean ulertzen baldin bada:\nTabakalerak, AHTren geltokiak eta autobusen geltokiak osatzen duten gunea diseinu integralarekin eraikitzea.\nMundaiz eta Tabakalera artean kokatzen den poligonoa jarduera ekonomikorako gune bihurtzea, Tabakaleraren eta AHTren geltokien gertutasunak aprobetxatuta.\nRiberas Loiolaren eta Aldunaeneren eraikuntza amaitzea.\nKuarteletan “Urumea XXI” proiektua eraikitzea. Etorkizuneko proiektu urbano mixtoa da, zeinetan gazteentzat bizitzeko guneak eta jarduera ekonomikorako guneak nahastuko diren.\nTxomin-enekoa desjabetzea amaitu eta urte honetan bertan hasi auzo berriaren eraikuntza.\nErrepide zaharra (Sierra de Aralar – Aintzieta paseoa – Martutene paseoa) bulebaritzatu.\nIbai-paseoa Martuteneraino guztiz eraiki Urumeako ezker ibarrean, aisialdirako eta arraunerako Ibaialde zentroa barne, eta eskuin-ibarreko paseoa proiektatu lanak hasteko\nURUMEA XXI PROIEKTUA\nEgun Loiolako kuartel militarrak dauden lurzoruaren kokapenak eta hedadurak leku ezin hobea egiten dute proiektu anbizioso bat garatzeko: Urumea XXI proiektua. Batez ere gazteentzat zuzendutako proiektu horrek jarduera ekonomikorako guneak eta etxebizitza guneak uztartu nahi ditu, polo moderno bat sortuta.\nBaina proiektu hau garatu ahal izateko, Donostiak beharrezkoa izango du mobilizazio sozial handi bat egitea datozen urteetan. Eta mugimendu hori Donostiako Udalak lideratu behar du. Argi eta garbi utzi behar zaio Espainiako Defentsa Ministerioari Donostian gauzak asko aldatu direla, eta beharrezkoa duela bere etorkizun sozial eta ekonomikorako terreno horiek berreskuratzea.\nDonostia, EAJ, loiola, militarrak, urumea\nBildu hauteskundeetan izango da\nHaurrentzako 10 aholku sarean seguru ibil daitezen


Usurbilgo gazteek osatutako apirileko “Ikasle eta langile, xoxik gabe betire!” egitaraua martxan dago | Usurbildarrak aurrera\n← Gaur Sutegiko auditorioan Tosta Bandaren kontzertu ikuskizunaren entsegu irekia\nApirilaren 28an Usurbilgo Kantua Taldea kalera aterako da euskal kantak abestera →\nUsurbilgo gazteek osatutako apirileko “Ikasle eta langile, xoxik gabe betire!” egitaraua martxan dago\nApirilaren 13an “Zerbait aldatzera doa…” lemapean aurkezpen berezi bat egin zuten herriko gazteek. Bertan egitasmoaren berri eman eta apirilatik azarora bitartera prestatu duten egitaraua aurkeztu zuten. Dagoeneko apirileko egitaraua martxan dago.\nEgitaraua apirilatik azarora bitartera izango da eta hilabete bakoitzak bere egutegi propioa izango du (osatu ahala, kaleratzen joango dira): “Herriko eragile eta talde guztiei eskua luzatu nahi diegu, hilabete bakoitzeko dinamikan parte hartzera, eta guztion artean egutegia osatzera. Elkarlana baitugu bide, eta arnasbide. Azarora bitarte, ondo pasatzen, ikasten eta borrokan ondo pasa dezagun! Gazteok argi dugu. Gure eskubide guztien jabe, Usurbil bizi eta euskaldun batean bizi nahi dugu. Eta orainari heltzera goaz, etorkizuna gurea izan dadin!“.\nApirila: Ikasle eta langile, xoxik gabe betire!\nIraila: Herria Xutan!!! Kartzela eta motxiladun umeak.\nApirilak 20, ostirala: 20:00etan Luntxa Sutegin eta 21:30ean “Prekaritateari oka” Askatasuna plazan.\nApirilak 21, larunbata: 11:00etan langile babes sarea Sutegin, 20:00etan pelikula eta 22:00etan afaria (izena emateko Aitzagan).\nApirilak 27, ostirala: 22:00etan Oreretako etxebizitza sozialaren proiektua Sutegin,\nApirilak 28, larunbata: 18:30ean M1 gazte kontzentra, 19:00etan ElketroPapo eta 23:00etan Kezka, Zaparra eta DJ Manolo62.\nGiro alaia eta parte-hartzailea bilatzen dugu. Gai bakoitzarekin, elkargune bana eratuko dugu. Hala, hilabete bakoitzean gai bati heldu, eta gaiari erpin, ertz eta adar guztietatik aztertu eta hausnartu nahi dugu”.


Eñaut Elorrietak bi kontzertu egingo ditu Debagoienean aste bukaeran - Debagoiena - Goiena.eus\nEñaut Elorrietak bi kontzertu egingo ditu Debagoienean aste bukaeran\nAitziber Aranburuzabala Juldain 2013-09-13 18:00\nKen 7 taldearekin gurean hainbat alditan izan den arren, gogotsu dagoela aitortu du Eñaut Elorrietak Debagoieneko musika zaleen aurrean berriz ere kantatzeko. Oraingoan, maiatzean kaleratu zuen Deserriko kantak proiektu pertsonalarekin dator. Formatu ezberdineko bi emanaldi egingo ditu: Bergarako pilotalekuan gaur, egubakoitza (23:00), taldearekin jardungo du; eta gitarra lagun bakar duela kantatuko du, berriz, Eskoriatzako Aitzorrotz mendian bihar (14:00) egingo duten Gaztelu Jaiaren barruan.\nBiharko emanaldirako sarrera doakoa bada ere, Bergarako pilotalekurako txartelak 15 eurotan izango dira leihatilan salgai eta 12 eurotan, ohiko tokietan aurrez erosiz gero.\nBi kontzertu, bi formatu\nBergarako Udalak eta herriko tabernariek elkarlanean antolatutako emanaldia, San Martin jaien egitarauaren barruan dago. Deserriko Bandarekin igoko da taularen gainera, laukote moduan, Txus Aranburu (teklatua), Igor Telletxea (bateria eta xilofonoa) eta Ruben Caballero (gitarra akustikoa, gitarra elektrikoa eta mandolina) lagun dituela. "Oso argi nuen diskoa landuko nuen musikariekin egingo nituela zuzenekoak gero; teknikaria ere bera da, Haritz Harreguy" dio Eñaut Elorrietak. Kantuen zerrendaren gainean galdetuta, zuzenekoa Deserriko kantak diskoan oinarritzen duela dio, nahiz eta badiren beste batzuk ere errepertorioan: diskoan sartzerik izan ez zituen bi abesti eta Ken 7 taldearentzako konposatutako beste bi; horiek ere, deserri gaiarekin bat datozenak.\nBestelako asmoak ditu, berriz, zapaturako. Bakarrik eta formatu akustikoan joko du-eta Atxorrotzen. "Hasieratik harrapatu ninduen proposamenak, aretoetatik kanpo, mendian jotzeak, bakarka... magia berezia izango du, seguru. Ken 7ren diskoa grabatzen ari garenez, agenda konplikatua dudan arren, lortu nuen azkenean puzzlea egitea" dio Elorrietak. Kantu zerrenda ere ez da Bergarako bera izango: "Aukeratutako errepertorioa joko dut, bertan mugitzen den energia eta sinbologian oinarritutakoa. Deserriko kantak disko kantu batzuk, Ken 7ren diskoetatik beste batzuk eta baita espresuki emanaldi horretarako egin ditudan beste batzuk ere", dio, ilusioz.\nGustura dago diskoak izan duen harrerarekin, besteak beste, agendari erreparatuz: "Hitzak kontzeptualak diren arren mota guztietako publikoarentzako egindakoa da. Burutik baino gehiago, gorputzarekin eta emozioekin ulertzen den diskoa da eta horrek zabaldu egiten du publikoa".


Oglala Lakota konderria (Hego Dakota) - Wikipedia, entziklopedia askea.\nOglala Lakota konderria (Hego Dakota)\nOglala Lakota konderria\nOglala Lakota konderriaren kokapena AEBtan\n43°20′N 102°33′W / 43.33°N 102.55°W / 43.33; -102.5543°20′N 102°33′W / 43.33°N 102.55°W / 43.33; -102.55\nOglala Lakota konderria, 2015eko maiatza arte Shannon konderria, (ingelesez: Oglala Lakota County) Hego Dakotako konderri bat da, Ameriketako Estatu Batuetan. Hiriburua Woonsocket da. 2010eko zentsuaren arabera 13.586 biztanle zituen, Shannon kilometro koadroko azaleran.\nOglala Lakota konderriak 5.430,3 kilometro koadro ditu. Horietatik 7,13 ura dira. Beste 5.423,17 lurra dira. Biztanleria dentsitatea 2,5 da.\n2010eko zentsoan bizi ziren 13.586 pertsonetatik 679 txuriak edo hispanoak dira. Horietatik hispano edo latino kategorian 298 dira. 4 beltzak edo afroamerikarrak. 12.784 amerikar natiboak ziren eta 2 Hawaii edo Pazifikoko irletako natiboak. 14 asiarrak ziren. Bestelako arraza bat kategorian 0 biztanle daude. Bukatzeko euren burua arraza bat baino gehiagotan 103 pertsonek kokatzen zuten.